CUPeko David Fernandezi eginiko elkarrizketa baten zatiak — Eibar.ORG | Eibarko peoria\nHemen zaude: Hasiera / Blogak / Harrikadak / CUPeko David Fernandezi eginiko elkarrizketa baten zatiak\nCUPeko David Fernandezi eginiko elkarrizketa baten zatiak\nMikel Iturria 2014/10/23 20:00\nCUPeko parlamentaria Kataluniako egungo Parlamentuan. Ez omen du errepikatu datorren legegintzaldian.\nEz dut David Fernández pertsonalki ezagutzen, nahiz eta berak harreman estua izan Euskal Herriarekin. Parlamentari izan aurretik, Cròniques del 6 liburuaren egile izateagatik ezagutzen nuen. Kasualitatez, liburu hori irakurri ondoren, gaztelaniazko edizioa izan zen Javier Ortizek hil aurretik aurkeztu zuen azken liburua, 2009ko otsailean, Madrilen: Crónicas del 6 (Bartzelonako poliziari brigada bati buruzko erreportaje luzea).\nEgun CUPeko parlamentaria da Kataluniako Parlamentuan 2012ko azaroko hauteskundeetan eserlekua lortu ondoren. Asteburuan elkarrizketa luze eta interesgarria irakurri dut Vilaweb digitalean (David Fernàndez: 'No hi pot haver marxa enrere amb el 9-N, no podem fallar'). Kataluniako egungo hainbat gai jorratzen ditu bertan, prozesua jomugan, baina nik zeharkako beste gai batzuk interesatu zaizkit.\nArtur Masekin duen harremanaz\n“Ez dut politika pertsonalistan sinesten: ni behin-behineko bozeramailea naiz. Pertsonen mailan, errespetua eta entzuteko gaitasuna dago. Eta nire ustez hori albiste ona da, XXI. mendeari dagozkion parametro nahitaezkoetan sartzen baita: politikaren feminizazioa. Hitz egiteko, entzuteko, akordioetara iristeko, ados ez egoteko eta adostasunak lortzeko gaitasuna. Politika hierarkikoa, autoritarioa eta inposatzailea albo batera utziz, feminismoak beti defendatu duen horizontaltasunera pasa, denak berdinak diren esparru batera.”\nKontsulta dela eta, CUPen jarrera\n“(CUPen) tentsio politikoa dago hitzaren zentzurik positiboenean. Dialektika politikoa dago. Egia da ere bi erritmo oso diferente daudela: CUPena, asanblearioa da eta, beraz, motela; prozesuarena, berriz, oso azkarra da. Ez da beharrezkoa deskribatzea zein izan den CUPeko edozein militanteren erreakzioa kontsulta bertan behera utzi denean, baina nahiz eta iruzur hau aurreikusi, badakite bide bakarra dela konpromisoa mantentzea eta aktibo jarraitzea ziklo aldaketarako bidean. Gaur egun erregimenaren krisi bat dago eta herrialde honen errebeldia demokratikoa geldiezina da. Jada irabazten hasiak gara. Badira zortzi urte irabazten ari garela. Debekatu egin dira gomazko pilotak, fracking-a debekatu da, homofobiaren aurkako lege aitzindaria onetsi da, herri kurduari elkartasuna adierazteko mozio bat atera da aurrera, Kobane denean munduko hiriburua... Herrialdea laborategi demokratikoa da. Europako hegoaldeak inbidiaz begiratzen gaitu. Eta tenkatzaile demokratikoa prozesua bera da, zerbaitengatik ez dugu hemen sugearen arrautzarik, faxismoaren, arrazismoaren eta xenofobiaren arrautzarik”.\nLegegintzaldi bakarreko parlamentariak\n“2012an Molins de Rein eginiko asanbladan CUP-ek erabaki zuen parlamentura joatea lehen aldiz, baina baldintza jakin batzuk jarriz, besteak beste parlamentariek legegintzaldi bakarra egingo zutela. Eta legegintzaldi bat legegintzaldi bat da, bost urte edo bost hilabete izan. Koherentzia da hitzak eta ekintzak lotzen dituena eta gauza bat esan baduzu, hura bete beharra dago. Sinesgarritasuna duzu jokoan eta, batez ere, politikagintzaren egungo krisia dagoenean”.\n“Atzetik datozenek askoz ere hobeto egingo dute, bildutako jakinduria aintzat hartuz. CUP eskola partekatua da, taldeka mugitzen gara. CUP ez da Isabel, Quim eta ni (egungo parlamentariak), atzean dagoen potentzialtasun politiko guzti hori da CUP. 1991n hasi nintzen politikan eta bi urte soilik daramatzat erakunde batean. Beraz, politikarekin, kazetaritzarekin eta kooperatibismoarekin dudan konpromisoarekin jarraituko dut. Albiste ona da ordezkoak egotea, horrek pitzatzen baitu trantsizioaren kultura politikoa eta maila horretako lidergoak”.\n(…) “Jendea falta da pobrezia energetikoaren kontrako borrokan, komunikabide alternatiboetan, pobreziaren aurkako sareetan, espekulazioaren kontrako borrokan, herrialdea erosi nahi duten funts putreen aurka etortzeke dagoen borrokan...”\n(...) “CUPek beti esan du Parlamentuko borroka instituzionala osagarria zela, mugimendu sozialek erreminta kaxan dugun tresna bat gehiago aldaketa politikoa eta soziala ekartzeko. Dena den, hori guzti hori CUPek berak erabaki beharko du, baina ni hemen nago eta bertan geratuko naiz. Bat gehiago izango naiz borrokatzeko orduan. Kontu handiz ibili beharra dago lidergoaren gaiarekin. Botere orok usteltzeko joera dauka eta guretzat, beti Europa hegoaldeko zapatistak izan garenontzat, askoz hobeto da indar kolektiboa, asanbladarena eta pertsona berriena. Parlamentuan erreleboa hartu dezaketen ehundaka lagunen izenak datozkit burura, seguraski gaitasun eta ezagutza gehiago duen jendea. Honek guztiak zerikusia du CUPen kultura politikoaren aurkakoa den ekosistema batean gaudela. Praktikan, ni ez naiz CUPekoa. Aro instituzional hau amaitzen denean kide egingo naiz”.\nPPko eta Ciutadans-eko parlamentariekin duen harremanaz\n“Ciutadans-eko parlamentari batekin izandako lehen elkarrizketaz akordatzen naiz. Diputatu honek CUPekiko oso erasokorra zen interbentzioa izan zuen hemizikloan, baina handik kanpora munduko pertsonarik adeitsuena zen. Esan nion aukeratzeko barruko agresibitatea edo kanpoko adeitasuna, baina nik berdin jokatuko nuela kanpoan zein barruan, ez bainaiz hipokrita. 'Zirko hau horrelakoa da', esan zidan. Erantzun nion ni ez nintzela etorri zirkoa egitera, politika egitera baino, eta aukeratzeko zer nolako harremana nahi zuen. Ulertu zuen. (…) Aurrean dugun PPko kideen zati bat jasanezina da. Hezigabeko jendea da, tribunan hitz egiten ari den jendea iraintzen, eskola bateko patioa ematen du. Aztertzen duzu egoera eta klase-gorrotoa dutela ikusten duzu. Beraiek uste dute gu okupa batzuk garela eta aulkiak ez direla gureak, eliteentzat direlako”.\nUlertzen ditut, noski, Davidek esandakoak, baina galderak egiten dizkion kazetariak bezala uste dut galera handia izango dela Fernandezek parlamentua uztea. Andreu Barnils-ek, adibidez, mezu hau bidali dio: No te'n vagis, David (Ez aldegin, David!)\nEta hona hemen Fernandezen erantzuna:\netiketak: david_fernandez, katalunia, cup


mai 30, 11:00\nEuskara + jolasa + umeak + solasaldia = Jolas solas Zer da Jolas solas? Ekimen txiki bat non familia euskaldun zein ez euskaldunetako umeak bideo dei bidez elkartuko ditugun, euskaraz jolastu, sola...\nBeñat Sarasola “Deklaratzekorik ez” – Ukitx\nBeñat Sarasola izan genuen atzo geure Uribe Kostako Irakurzaleen Txokoan. Jitsi Meet aplikazioaren bidez bildu ginen, maiatzaren 28an hain zuzen ere. 13 irakurzale bildu ginen “Deklaratzekorik ez” ...\nAnimatuko zara gurekin afaria prestatzera? Datorren maiatzaren 28an Amaia Mentxakak berarekin afaria prestatzera gonbidatu gaitu, animatuko zarete? Eguna: Maiatzak 28, ostegunaOrdua: 19:30-20:15 To...\nOnartezina da gaixotasun larria duten presoak hiltzeko baino ez askatzea\n2019 urt 29 Getxo\nmai 20 Getxo\nAgur eta ohore, Jose Luis!\nmai 15 Getxo\nmai 12 Getxo\nmar 20 Getxo\nBadatoz Itxas Argiaren inauteriak!\nMartxan da "ABIAN" ipuin laburren lehiaketa\nGorrondatxe LIBRE! Aurrera ABIAN!\napi 22 Getxo\nNazioa gara! Euskal Herria batera!\nAbian Kultur Elkarteak ere bat egin nahi du "Euskal Herria batera" dinamikak aberri egunerako egin duen deialdiarekin. Beraz, zuen leiho eta balkoietan ikurrina eta propio sentitzen dituzuen ikurra...\nIKASLE AGURGARRIA, Koronabirusak eragindako egoerari aurre egiteko jokabideei jarraituz, AEK-k erabaki du: EAEko euskaltegietan aurrez-aurreko eskolak etengo ditugu, eta gure ikasleei zerbitzua aha...\nApirilaren 3ra arte zabalik izango da Getxoko Lauaxeta AEK euskaltegian abiatuko diren ikastaro trinkoetarako izen ematea. Maila guztiak goizez(09:00-13:00) eta arratsaldez(16:00-20:00) eskainiko d...\nCOVID 19ak eragindako etxealdi luze honetarako eskura jarri nahi ditugu euskaraz ditugun baliabideak egoera berezi hau eramangarriagoa egiteko. Baliabide hauek haur, gazte zein nagusientzat egokiak...\nUdaberriko koloniak bertan behera\nKoronabirusak eragin duen osasun krisiaren aurrean, Bapiruke Udaberriko Koloniak bertan behera uzteko erabakia hartu dugu. Apirilaren 6rako ez dugu bermerik normaltasun egoera batean egongo garenik...\nToki komunikabideen fakturazioa %72 murriztuko da alarma-egoeraren eraginez\nmai 08 Uribe Kosta\nToki komunikabideek inoiz baino tinkoago heldu diote lanari alarma egoera ezarri zenetik, baina inguruko jarduera ekonomikoa geldiarazi izanak kostuak biderkatu eta diru-sarrerak murriztu ditu. 2...\nEmakume kontuak, edo ez?\n2018 mar 08 Getxo\nGizonezko izateak sortu dizkien arazoez galdetu die "La Marea" aldizkariak hainbat gizaseme ezaguni. Ezustekorik ez erantzunetan...\n2017 urr 18 Uribe Kosta\nAitor Elortza omendu zuen larunbatean Ezker Abertzaleak\nurt 27 Getxo


Mara Mara - ZAZPIT'ERDI\nOihu isil bat. Elurra Gau beltzaren gainean.\nBi emakumek elkarrekin emango dituzte beren azken uneak, mendiko txabola batean.\nHitzik gabe, elkarri lagun egingo diote urtzen den elurraren soinuak aurrera egin ahala\nAzpitituluak: Gaztelera, frantsesa eta ingelesa.\nVal d’Azunen, Frantzian filmatua\nAntzezleak: Josune Gorostegui eta Laura López\nZuzendari laguntzailea: Ima Paralux\nArgazkia: David Aguilar, Pello Gutiérrez\nIrudi osagarriak: Ima Paralux & Tzesne\nArte zuzendaria: Rebecca Wilkinson & Oier Villar\nSoinu diseinua: Tzesne\nZuzeneko soinua: Tzesne & Oier Villar\nZazpi T’erdi ekoizpena: Pello Gutiérrez\nSehaska kanta: Ibon RG & Tzesne\nSukaldaria: Aines Arizmendi\nHeriotza oso modu ezberdinetan ikusi eta bizi izan da gizaterian zehar. Pentsa genezake gurea beste bat besterik ez dela baina baita hain dela berezi eta ezberdina iraganean ematen zen gutxi gorabeherazko koherentziarekin hausten duela.\nMara Mara da, euskaraz, elurrak lurraren kontra jotzen duenean egiten duen hotsa.\nArgi eta iluntasunak zeharkatzen dute Piriniotan elur denborale batetan zehar filmatutako pelikula hau.\nPelikula honek maitasun eta heriotzaren inguruko giro eta emozioak iradokitzen ditu. Gure gizartearen inguruko gogoeta batetik abiatzen da, komunitate bat non heriotzari buruzko gogoeta hori baztertu eta geroratu egiten den, eta ondorioz horri buruzko ezein irudikapen ezinezkoa den leku bat.\nMara Mara-k David Aguilarren zineman berezkoak diren elementuak ditu. Ekoizpen egitura handietatik aldentzen den zinema sentsorial eta oldarkorra. Jarduteko askatasun honek ikuslea eta bere lanaren arteko esperientzia intimista bat eskaintzen dio bere pelikulei. Errealitatea eta fikzioa nahasten diren istorioak, beste zerbaitetan bilakatzeko, zinema plastiko batean, film eta soinu testurazkoa.


Hemen zaude: Hasiera / Berriak / Hezkuntza datuak\nNafarroako Eskola Kontseiluak nafar hezkuntzaren informazioa lantzeko tresna bat eskaintzen du. Kontseiluko atari digitaleko menu orokorrean “Hezkuntza Datuak” sakatuz ikastetxeen datuak, matrikula, ikasleak, ikasketak eta eredu linguistikoak bistaratu daitezke. Datuak urtero berrituko dira eta Nafarroako Hezkuntza Departamentuarenak eta Hezkuntza eta Lanbide Heziketako Ministerioarenak dira. Bertsio hau eduki eta aukerak hobetu eta zabaltzeko asmoz sortu da.\nHezkuntza-komunitate eta interesa duten guztientzat baliabide probetxugarria izateko sortu da. Antolaketaren eta Berrikuntza Publikoaren Zerbitzuaren, Hezkuntzako Teknologien eta Informazio Sistemen Zerbitzuaren eta Eskola informazioaren Kudeaketa Bulegoaren elkarlana eskertu nahi dugu, guztion ekarpenik gabe proiektu hau ezinezkoa litzatekelako.\nFuntzionamendua oso intuitiboa da eta pantailetan bilaketa iragazkiak eta zenbait zehaztasun tekniko erabiltzeko aukera gogorarazten dizkigun oharrak aurki daitezke.


[Zinema Euskaraz] D´Ortagnan eta hiru Mosketxakurrak –\nZineuskadiren eskutik, eta Zinema Euskaraz programaren barruan, “D´Ortagnan eta hiru Mosketxakurrak” ikusgai dago jada zinema aretoetan.\nEAEko bost zinemak estreinatu dute asteon “D’Ortagnan eta hiru Mosketxakurrak”. 1980ko hamarkadako marrazki bizidunenetan oinarritutako filma Toni Garciak zuzendu du, eta Alejandro Dumasen eleberria du oinarri.\nD’Ortagnan gaztearen istorioa kontatzen du filmak, Mosketxakur izateko ametsa betetzera Parisera doan mutil sutsu eta errugabearena. Han, lagun leial bat ezagutuko du, Pom sagua; Mosketxakur ospetsuekin bat egingo du (Athos, Portos eta Aramis); Juliettez maiteminduko da; Milady izeneko katu espioiarekin txundituta geldituko da; eta Richelieu kardinal gaiztoari aurre egingo dio. Rofy ahaztu gabe, behin baino gehiagotan salbatuko duen D’Ortagnanen zaldia.\nGolem Alhondiga eta Multicines 7 (Bilbo)\n“D’Ortagnan eta hiru Mosketxakurrak” Zineuskadik sustatutako Zinema Euskaraz programaren barruan 2021ean estreinatzen den zazpigarren filma da. Izan ere, ikus-entzunezkoen sektorea suspertzeko konpromisoa du Zineuskadik. Egitasmo honi esker, haur eta gazteei zuzendutako pelikulen bikoizketa bultzatzen du Eusko Jaurlaritzako Kultura eta Hizkuntza Politika sailak, eta euskara sustatzen du zinemagintzan. Hortaz, Zinema Euskaraz programak zinema-aretoetan normaltasuna berreskuratzen laguntzeko xedea du, familiei zuzendutako eduki erakargarria eskainiz.\nBide horretan, datozen hilabeteetan publiko zabalari zuzendutako hainbat film edukiko ditugu ikusgai; horien artean, “Oltxiak”, irailean.


Itziar Ituño: "Diruaren hotsak du pisu gehien Euskal Telebistan" • ZUZEU\nItziar Ituño: “Diruaren hotsak du pisu gehien Euskal Telebistan”\nLoreak film arrakastatsuko protagonistetako bat da Itziar Ituño, eta bere lan bikainak sona izan du nazioartean ere. Euskal aktorearen bizitzan halakoak salbuespena eta “oparia” dira ordea. Errealitatea oso bestelakoa da. Berak ere ez du gogoratzen zenbat urte eman dituen Goenkalen. Mordoxka bat. Telesaila 2015ean amaituko dela iragarri dutela-eta, bere hitz zorrotz eta argien bila jo dugu.\nZer izan da burura lehenengo etorri zaizuna Goenkaleren amaieraren berri izatean? Espero zenuen halakorik?\nGoenkale amaituko zela jakin nuen momentuan burura etorri zitzaidan lehenengo gauza Ramon Agirreri entzundako esaldi bat izan zen: “Goenkaletik kanpo hotz handia egiten du”. Eta gero, paroko ilara. Orain zenbakia eta ordua internetez ematen dizute, jendetza dagoelako… Horren ostean, bertan egindako lagun guztien aurpegiak etorri zitzaizkidan gogora, familia handi bat izan garelako urteetan eta hemendik aurrera ez delako berdina izango.\nEspero aspalditik espero genuen, saioa “garesti” irtetzen zitzaiolako ETB-ri eta urtetik urtera gero eta aurrekontu txikiagoagaz egin dugulako aurrera. Aurten baina, inoiz baino argiago ikusten nuen nik. Batetik, audientzia aldetik flojotsuago genbiltzalako eta bestetik, gidoilariak eta produktoreak askotan, gehiegitan, ikusten nituelako Miramonen batzarrez batzar. Hala ere, nahiz eta esperoan egon, baieztatzen dizutenean jasotzen duzun kolpeak ez du min gutxiago ematen.\nUrte luzez aritu zara Goenkalen, eta ziur asko, aktore gisa hazi eta ikasteko tokia ere izan da zuretzat, ezta?\nNik urteak eta urteak eman ditut Goenkalen, bai, ez ditut zenbatu. Hasiera batean eskola bat zen niretzat, asko ikasi dut bertan. Ikasi dut zelan egiten den lan telebistan, arineketan, denboraz estu; zelan intertpretatzen dan kamara baten aurrean; nerbioak kontrolatzen; euskara ere ondo erabiltzen ikasi dut… Baina ikasketarik handiena Goenkaletik pasatutako hainbet aktore, zuzendari eta lankideengandik atera dut. Bai interpretazio mailan bai bizi mailan. Ordu asko eta asko izan dira konpartitu ditugunak.\nEhunka euskal aktore igaro dira bertatik, baita gidoilariak eta kamerak ere. Handia da utziko duen hutsunea?\nEuskal Herriko aktore gehienak pasatu gara Goenkaletik. Lana eskaini digu Goenkalek garai luze batez, batzuoi behintzat, eta gure herrian eta gure hizkuntzan lan egiteko aukera ere bai. Euskal Herrian, telebistan lan egiteko aukerak urriak izan dira beti, eta orain arte zabalik mantendu den “ Lantoki” bakarra Goenkale izan da. Hutsune itzela utziko du pertsiana ixtean. Hutsunea bere 70 langileon poltsikoetan, hutsunea ETB1 eko programazioan eta hutsunea gure bihotzetan.\n“Euskal Herrian, telebistan lan egiteko aukerak urriak izan dira beti, eta orain arte zabalik mantendu den “ Lantoki” bakarra Goenkale izan da”\nAudientziak beti izan dira erabakigarriak telesailak jarraituko zuen edo ez erabakitzeko? Beste aldagai batzuek ere eragina izan dutela uste duzu?\nAudientziak beti hartu dira kontuan, bai. Neurtzeko tresna bakarra izan da beti, erabakiak hartzeko aitzakia, telebista publiko baten… Goenkaleren kasuan hori erabakigarria izan den ala ez? Audientzia gutxiago duten saio batzuk oraindik mantentzen dira, baina “merkeago” ateratzen zaio ETBri 4 pertsonagaz egindako programa bat mantentzea. Merkatuaren legeak, badakizu. Diruaren hotsak du pisurik handiena gure euskal telebistan, denon zergekaz pagatzen dugun honetan… ETB1eko gaur egungo audientziak penagarriak ei dira, katearen audientzia da porrot egin duena eta hori bai da larria! Euskaraz egiten den telebista publiko bakarra dugu eta espero dut pribatizatzeko asmorik ez edukitzea.\nZer eskatuko zenioke Goenkale ordezkatuko duen fikziozko lanari?\nGoenkalek ez dakit ordezkorik izago duen, espero dut baietz. Nik eskatuko nuke euskeraz izatea , kalitate handikoa (audientziak igotzeko modukoa), orijinala eta berezia. A! Eta izan dadila bertoko aktoreontzako beste lantegi bat. Aktoreok ere lan egiteko eskubide osoa dugu, beste guztion moduan. Are gehiago telebista publiko batean, eta gure herrian eta gure hizkuntzan bada hobe.\nEzin geratu Loreak filmean egin duzun eta duzuen lan bikainagatik zoriondu gabe. Halako arrakasta espero zenuten?\nLoreak egin nuenean banekien Garaño eta Goenaga oso zinegile onak zirela eta gauza on bat aterako zutela, baina hainbeste festibaletan egotea filma, Donostiko zinemaldikoa, Tokioko saria… Hori guztia ez nuen espero. Opari ederra izan da eta muturreko galanta euskaraz film onik ez dela egiten esaten duten guztiei.\n“Loreak opari ederra izan da eta muturreko galanta euskeraz filma onik ez dela egiten esaten duten guztiei”\nUrriak dira euskarazko telesailak, eta baita film luzeak ere. Ez dirudi ordea gaitasuna duen jendea eta kalitatea falta denik. Gero eta ekoizpen oparoagoa izango dela aurreikusten duzu? Zer falta da horretarako?\nTristea da, baina bai, urriak dira euskaraz egiten diren produkzioak zinean, eta telesailak are urriagoak. Ez da kalitate faltagatik , diru faltagatik baino. Dirua egon badago baina txarto banatuta eta txarto gestionatuta. Krisian gaude batzuk baina beste batzuk beti bezain ondo bizitzen jarraitzen dute. Horrela zelan egongo da etorkizun oparorik guretzako? Zelan egongo da gure kulturaren loraldirik? Egiten diren gauzak esfortzu handiz egiten dira, ia mirariz. Euskal kulturari ez zaio behar den tokia emoten eta horrek horrela izaten segitzen duen bitartean jai dugu arlo honetara dedikatzen garenok. Hala ere, irudimen handiko jendea dugu herri honetan, 4 txakur txikiekaz gauza ederrak egiten dakiena. Miresgarria da hori… Horiei esker egiten dugu aurrera!\nituño, Itziar Ituño\nUrteak ekarri dizkigun 34 hitz: sexetariano, Etzegarate...\n2 pentsamendu “Itziar Ituño: “Diruaren hotsak du pisu gehien Euskal Telebistan””-ri buruz\nA. Osinalde 2014-12-23 09:26\nKakoan jo duzu, Itziar: “ETB1eko gaur egungo audientziak penagarriak ei dira, katearen audientzia da porrot egin duena eta hori bai da larria! Euskaraz egiten den telebista publiko bakarra dugu eta espero dut pribatizatzeko asmorik ez edukitzea”.\n– Zein audientzia datu ditu benetan ETB1ek?\n– Zergatik gertatu da hori?\n– Norena da erantzunkizuna?\n– Nola konponduko da?\n– Nork edo nortzuek konponduko dute?\nJoxean 2014-12-26 12:25\nETB 1ek telecinco ematen duenetik negargura ematen du telebista kate hau ipintzeak. Gu ta gutarrak bezalako programa zer da? kakamokordo galanta bat. Goenkale telesaila aktore guztientzat lana zela? segurazki bai, baina Goenkaleren kalitatea penagarria da, oso eskaxa baita.\nTelebista kateek honela jarraitzen badute audientzia behera eta behera joango da, batez ere Internetek aurkezten digun telesail eta pelikulek eklipsatuko dutelako. Telebista formato klasikoa obsoleto bihurtzen ari da.


Eap - Ematen Partida 2019\nTopaketa garatzeko Ematen 2019\nTopaketa izan zen eta, horretarako, balio handiko datuak Ematen 2019 “ ”, 6 datu-motak eta ibilgetu horren balioa buruzko europako araudi berria handikotzat jotzen direnak, eta sektore publikoaren informazioa berrerabiltzeari buruzko datuak, meteorologia estatistikoak zerikusia duten ingurumen-,: geoespaciales, merkataritza-sozietateak eta mugikortasuna.\nBilera horretan adierazi dira espainiako aurrera zabaldu sektore publikoari buruzko datuak eskuragarri jartzeko enpresen eta gizartearen garapenean funtsezko aktiboa bultzatzeko garaian bat, demokrazia gardenagoa eta parte-hartzailea, ekintzailetasuna eta berrikuntza.\nInauguratu dute egintza, estatu-idazkariari, Francisco Polok estatu-idazkariari, eta, Aurrerapen Digitala, José Antonio Benedicto inguruan egituratu da, hiru mahai-inguruak aztertzea giltzak erabilgarritasunari eta balio handiko datuak aukerak sustatzeko datuak ekonomia horien tamainak, paradigma berriak teknologikoak.\nDesafio Sariak Ematen\nAldi berean, urtero bezala, sariak Ematen 2019. Fernando de Pablo, eman desafio administrazio digitalaren Idazkari Nagusia, telekomunikazioen eta informazio teknologien Zuzendari Nagusia, Roberto Sánchez, zuzendari nagusia eta Red.es, David Cierco ematea izan ziren.\nDesafio aurtengo goiburua hau ekarri du deialdiaren Ematen, datuaren balioa “ nekazaritzako elikagaien sektorerako, baso eta landa eta ideia berriak identifikatzeko eta prototipoak zuzendutako ” datuetan oinarritutako irekiak eraginkortasuna hobetzen laguntzen duten sektore horretan, funtsezkoa eta aberastasuna eta enplegua sortzeko.\n2. Saria: LiDAR Kubikazioa Makaldietan\nEuren ekarpenak saritu eta ekimenen laburpena\nEspainia herrialde gisa finkatzen da, eta derrigortze-eremuan, datu irekiak\nZifra eta emaitzak dagokionez, aurtengo edizioan, partida landu ziren ezin bestela izan, datuak desvelados manera- ariketa azken Open Data Maturity Report espainia ebko., hirugarren urtez jarraian, bigarren postuan europa mailako datu irekiak, arabera Datu-Europako Ataria europako batzordeak. Forma-taldeak eta gomendioak arabera, erakunde horrek herrialde. azterketa adierazi duenez, datuak irekiak 1.700 milioi euro aurreztu ahal kostuetan oinarritutako herri administrazioan, 2020. gainera, errendimendua hobetu egingo da eta ekarpena zerbitzu publikoen eraginkortasuna antzemanez, beharrezkoak ez diren gastuak egitea saihesteko edo erredundanteak zeharkatzean, hainbat sektoretako informazioa.


Nafarroako udalen zorra 200 milioitik behera jaitsi da (eta zergatik) – Nafarroako Udal eta Kontzejuen Federazioa\nNafarroako udalen zor bizia, 2017ko abenduaren 31n, 176 milioi eurokoa izan zen, hau da, 200 milioitik beherakoa. Langa horretatik gora egon da azken hamarraldian gutxienez. Jaitsiera aipagarria izan da (%16,5), batez ere kontuan hartzen bada urte bat lehenago 211tik gorakoa zela. Beste toki entitateen zorra (mankomunitateena, kontzejuena…) ia-ia hutsaren hurrengoa da.\nGainera, gero eta gehiago dira batere zorrik ez duten udalak; izan ere, abenduan 112 ziren guztira (%41).\nAipatu behar da, bestalde, zorra izatea normala dela toki entitateetan, zeren egin behar izaten dituzten inbertsioak (kaleak, argiak, eraikinak…) zati batean kredituen bidez finantzatzen baitira, eta horiek hurrengo urteetan amortizatzen dira. Izan ere, horregatik jaisten ari da etengabe zorpetutakoa udalerrien kopurua.\nZergatik jaitsi den hain azkar zorra\nArrazoi nagusia da azken urteotan toki entitateek ez dutela apenas inbertsiorik egin, apal-apalak izan baitira Nafarroako Gobernuaren departamentuen diru-laguntzak eta Toki Inbertsioen Planarenak. Eskuarki, departamentuen diru-laguntzek eta Funtsaren ekarpenak inbertsio bakoitzaren zati bat estaltzen dute, eta udalak kredituaz baliatzen dira gainerakoa finantzatzeko. Foru Ogasunaren ekarpenak apaldu izanak Toki Inbertsioen Plan berriaren (2017-2019) lehenengo urtean ere izan du eragina, departamentua atzeratu baita 2017ko obren espedienteen tramitazioan eta horrek ekarri du ekitaldi horretan oso obra gutxi hasi izana.\nMadrilek krisian aurrekontuen egonkortasunari buruz onetsitako araudia da zorraren maila azkar apaldu izanaren beste arrazoi bat. Lege horien artean, esaterako, gastuaren araua deiturikoa dago, zeinak debekatzen baitu aurrekontuak onestea BPGtik gaineko igoera badute, nahiz eta jakin diru-sarrerak handiagoak izanen direla. Arau horretaz gain, beste muga batzuk ere badaude sortzen diren superabitak erabiltzeko, eta horregatik, udalak beharturik daude oso maiz zorra amortizatzeko erabiltzera.\nOrobat, ez da baztertu behar arrazoietako bat dela ekonomiak oro har onera egin izana, horrek ekarri baitu administrazioaren diru-sarrerak handitzea.\nHori guzia, hala ere, ez da aski azaltzeko udal finantzen egoera ona, arrazoi nagusietako bat baita toki entitateek kudeaketa ona egin dutela, ohi duten moduan. Ekonomiak gora egiten duenean nahiz behera egiten duenean, hautetsiek zuhurtziaz jokatzen dute baliabide publikoak kudeatzeko orduan, eta, azken urte hauetan, oso gutxi dira neurriz kanpo gastatu duten udalerriak.


Aljeria bahiketa | Frantziako turista bat bahitu dute ekialdean\nFrantziako turista bat bahitu dute Aljeria ekialdean\nEstatu Islamikoarekin lotutako talde batek bere gain hartu du bahiketa. Frantziarrak larunbatean iritsi eta datorren egunean bahitu zutela azaldu du, bideoan.\nEstatu islamikoak bere gain hartu du Aljerian egindako bahiketa\nFrantziako turista bat bahitu dute Aljeria ekialdean, Frantziako Kanpo Arazoetako Ministerioak berretsi duenez. Estatu Islamikoarekin lotutako talde batek gertaera bere gain hartu du, bideo baten bitartez. Desagertutako gizonezkoak bertan hitz egiten azaltzen da.\n“Kaliferriko Soldatuen eskuetan nago, Aljeriako talde armatu bat”, esan du frantziarrak. Aljeriara larunbatean iritsi eta egun bat geroago bahitu zutela azaldu du.\nGizonak François Hollande Frantziako presidenteari zuzendu dio mezua. “Talde armatu honek Iraken ez esku hartzeko esaten dit. Bahitu egin naute, eta, presidente, ahal duzun guztia egiteko eskatzen dizut, hemendik ateratzeko”, adierazi du.\n“Frantziako herritar bat bahitu zuten igandean, Aljerian, Tizi Ouzou eskualdean, oporretan zela”, azaldu du Frantziako Ministerioak, ohar batean. Dokumentua egiaztatzen saiatzen ari da uneotan.\nAlhadath-dz.com berrien webguneak jakitera eman duenez, 55 urteko turista Beni Ouardane herrian desagertu zen. Biktima bi egun lehenago iritsi zen, turisten bisa batekin. Lagun batzuekin Tikjaden ostatu hartu zuen.\nFrantziak bere esku dauden errekurtso guztiak “mobilizatu” ditu, desagertutako gizonezkoa aurkitzen saiatzeko. “Aljeriako agintariekin kontatuan gaude etengabe, haien laguntza eta babesa eskaini digute”, azaldu du Ministerioak.


Ekain Arte Lanak Galeria Donostiako Alde Zaharrean dago\nDuela 5.000 urtetik gora, Madeleine aldian, gure arbasoek EKAIN haitzuloko barrunbe batean bi hartz marraztu eta zizelkatu\nzituzten silueta beltzez, bata txikia eta bestea handia. Bi hartz hauek, gure hiriko Alde Zaharraren bihotzean\nkokaturiko gune berritzaile eta sortzaile honen adierazle eta logotipo dira.\nEkain Arte Lanak galeriak bi erakusketa gune ditu; Galeriako Fondoa eta Erakusketa Aretoa. Galeriako Fondoan salgai ditugu eskulturak, argazkiak, pinturak eta lan grafikoak, ia denak hemengo artistak sortutakoak dira.\nGure galeria 2000. urtean sortu zenetik, ekintza eta adierazpen ugarik azaldu ditugu. Erakusketetan artista askoek hartu dute parte; Chillida, Oteiza, Balerdi, Zumeta, Tapies; Manolo Valdes, Vicente Ameztoy, Koldobika Juaregi, Cristina Iglesias eta hainbat gehiagok.\nUrtean zehar erakusketa Aretoan artista desberdinen mostrak aldatzen ditugu.\nEkain Arte Lanak galerian, bildumazale berrientzako izen handiko egileen lanak prezio berezian eskaintzen saiatzen gara.\nAlemaniako hiriburuan luze bizi eta gero nire lurraldera itzuli nintzen. Ekain Arte Lanak galerian, zuzendari laguntzaile lanetan hasteko aukera hartuta. Berlinen lehendabizi, itzulpen lanetan jardun nintzen. Geroago urte askotan nazioarteko erakusketa, festibala eta ekitaldietan komunikabide lanetan aritu nintzen.


Zanbrana edo Berantevillatik irits gaitezke Portilla edo Zabalate herrixkara, labore soroen mugan, ekialdetik mendebaldera luzatzen diren mendilerroetako baten babesean dagoena (655 m). Trinitatearen elizatik abiatuta, armarridun hainbat etxe dauden Iturriaren kaletik eta kale Nagusitik joan etorria egin ondoren, Gazteluaren kalean gora abiatu gara. Kale amaieran PR-A-34 ibilbideko seinaleei kasu eginaz gaztelurako bidean jarri gara. Landaretza joria egon arren, azaleratzen diren hainbat harkaitz landu ikustean berehala ohartu gara galtzada batean gora goazela.\nZabalate Erdi Aroko gaztelua\nBihurgunearen ondoren, begi-bistan geratu zaizkigu lehenengoz, han goialdean, Erdi Aroko Zabalateko gotorlekuaren harresiak eta gazteluaren hondakinak. Kareharrizko gain zorrotz hauetan, hainbat mendez erasoetatik babesteko erabili izan diren eraikuntza garaiezinetatik, egun, eguzkia eta haizea medio, horma zahar arrailduak besterik ez dira geratzen. Alabaina, aspaldian hustuak izanagatik ere, euren historiak artean osorik dirau eta metro eta erdiko hormatalak igaro eta landaretzak jandako barrualdera sartzean sentipen bereziak somatu ditugu. Txorien kantek soilik hausten dute, isiltasuna nagusi den inguru honetako bakardadea (755 m).\nGandor luzatuaren gainean goratzen den gaztelura igo nahi izanez gero, atzera gotorlekutik irten eta kareharrizko orri itxurako gandorren hegoaldetik igotzen den zidor lausoa jarraituko dugu. Tentuz eta eskuen laguntzaz, arrakalara helduko gara, eta berriro ipar isurialdera igaroz, pareta eta ezpeldian zabaldutako arrastoak gazteluak duen sarbide bakarrera eramango gaitu, ondoren puntu gorenera, zaintza dorre aurrera igo eta Ibda edo Uda ibaiaren harana menpean hartzeko (790 m).\nHegoaldeko bailara gordearen beste aldean luzatzen den Txulato tontorrera igotzekotan gaude, baina lehenik, gandorraren beste aldean, Inglares ibaiaren haranean, Ocioko herrixka menperatuz muino lerdenaren gainean kokatzen den Lanos gaztelura joan nahi dugu. Hartara, igotako bidetik jaitsi gara gaztelutik, eta hegoaldera, landaretzan erdi galdua dagoen zidorrari heldu diogu. Sigi-saga jaisten da bi gandorren artean zabaltzen den haranaren hondoraino. Jaitsiera honetako azken zatian, Goi Erdi Aroan finkatu zen Soportilla izeneko herrixka baten zenbait aztarna ageri dira. Kostata baina azkenean harana goitik behera igarotzen duen bide zabalera ailegatu gara (685 m).\nBailaran behera jo dugu, Ocio eta Zanbrana herrien artean, Santa Cruz del Fierro ingurutik datorren pistan barrena. GR-1 zidor historikoa delakoaren arrasto zuri-gorri gutxi batzuk ikusi ahal izan ditugu. Une batez, pista utzi eta Txulato mendiaren mendebaldeko magala inguratuz, zuzenean Ocio herrixkara iritsi gara. Arrastoak, ordea, gutxi dira eta zidorrak, landaretzak -ezpelak, abaritzak…- erabat itxiak ditu.\nErrepide bazterretik iritsiko gara Ocio herrixkara. Etxeak bidearen beste aldean utzi eta Inglares ibaia zeharkatu ondoren, ezker aldetik abiatzen den asfalto bide berrian gora abiatu gara. Malda pikoak ekialdetik inguratzen du tontorra, burdinazko ate handi batera iritsi aurretik. Arabako Foru Aldundia gaztelua zaharberritzen ari denez, debekatua dago sartzea. Dena den, atea zabalik dagoenez, aurrera segi eta gazteluraino bertaraino iritsi gara (640 m). Hemen, ordea, gazteluaren ate nagusia itxita topatu dugu. Barrura sartu ezin eta ingurutik begiratzea beste aukerarik ez zaigu geratu.\nOcio herrixka eta gazteluari bizkarra emanaz Txulato tontorrerako bidea hartu dugu. Etorri garen bide beretik itzuli beharrean, nahiz eta zertxobait luzeagoa izan, Zanbrana aldera joko dugu errepidetik, harik eta nekazaritzarako urmael handi baten parera iritsi arte. Orduan, urmaelaren ezker aldetik gora, arestian utzitako pistara irtengo gara. Harana zeharkatzen duen pista honetan gora, egurrezko seinaleak Txulato 20 minutura dugula adierazten duen bidegurutzera iritsi gara. Zalantza zipitzik gabe, eskuinera hartu eta zuzen zuzen, gandorrarekiko elkartzuta igotzen den suebakitik gora abiatu gara. Malda latzak aurrera egin ahala are latzagoak bihurtu dira. Harri solteek gainera are igoera nekezagoa egin dute. Izerdi patsetan baina azkenean goialdera agertu gara eta zidor lauso batetik -galtza luzeak eramatea komeni da- aurre tontorra inguratu eta tontor nagusira iritsi gara (946 m). Hala adierazten dute behintzat bertako erpin eta buzoi bik.\nIbilbidea jarraitu asmoz, bide berean behera, harana zeharkatzen duen pista hartu dugu berriro, lehen utzitakoa. Berehala iritsi gara beste bidegurutze nagusira (840 m) eta Berganzora daraman bidea eskuinean utzi eta ezkerrera hartu dugu. Gandorra gainditu eta maldan behera, makal lerro, nahiz kareharrizko geruza mehar eta bertikal ikusgarri batzuen artetik Zabalate gaztelupetik Zabalate abiapuntura iritsi gara (655 m).\nZabalateko gaztelua: Arabako armarrian agertzen dena\nHarkaizti gainean kokatuta, oinean dituen Zabalate herri gotortua eta Uda ibaiaren sarrera zaintzeko eta babesteko eraiki zuten. Hortik datorkio Zabalate izena, edo gaztelerazko Portilla, Portella, Portiella... Ocioko gazteluarekin batera -Toloño mendilerroaren iparraldean biak- mendebaldetik ekialdera hedatzen diren bi haran kontrolatzen zituzten, Inglares harana eta Trebiñu barnean hartzen duena, Uda ibaiarena. Azken hau Arabako Lautadarako eta Nafarroarako bide zen.\nHistoria: Nafarroako Erresuma eta Gaztelako Erresumaren artean\nEuskaldunen eta musulmanen arteko muga izan zen hainbat mendetan. Agirietan, 939an agertzen da lehenengo aldiz, "Portella" izenez. Bai herria eta bai gaztelua, biak ere bete-betean harrapatu zituen XI. eta XII. mendeetan, Nafarroako Erresumaren eta Gaztelako Erresumaren arteko lehiak. 1040an, Nafarroako Gartzia Sanchez III. Naiarakoak (1035-1054) "Portiella", Buradongo gaztelua eta beste zenbait ondasun bere emazte Estefaniari, hau da, Gaztelako kondearen alabari eman zizkion, bere ezkontza gutunean. Peñalengo hilketaren ondoren (1076), Nafarroaren banaketarekin, Araba ere Gaztelaren eskuetara igaro zen. Bakea lortzeko asmoz, 1176an bi aldeek, Nafarroako Antso VI.a Jakitunak (1150-1194) eta Gaztelako Alfontso VIIIak, Ingalaterrako Enrike II.a hartu zuten epaile. Honek emandako epaian, Gaztelako erregeak uko egin behar izan zien azken urteetako erasoaldietan lortutako lurrei, tartean, Zabalateri. Nafarroak, aldiz, Errioxako lurrei uko egin behar izan zien.\n1199an, Alfontso VIII.a Gaztelako erregeak Gipuzkoa osoa eta Arabako parte handi bat kendu zizkion Nafarroako Erresumari. Ezin izan zituen hartu Trebiñu eta Zabalateko gazteluak, baina Amezkoazarren (Inzura) eta Miranda de Argaren truke bereganatu zituen horiek -1198ko erasoan hartu baitzituen-, eta handik aurrera Gaztelako Erresumaren parte izango zen Zabalate. Hiri-gutuna jaso zuen baina ez dakigu noiz.\nNafar Erresumako muga ekialdera mugitu ondoren, XIV. mendean garrantzia galdu zuen eta Zabalate herri gotortua hustuz joan zen, gaur egungo herrira edo Berantevillako hiribildura jaitsi baitziren biztanleak, haranean laborantzarako askoz ere lur hobeak baitzeuden. 1369an, Gaztelako Enrike II.ak Joan Ruiz Gaunari, Arabako merioari eman zion Zabalateko jaurgoa. Gero, bai gaztelua eta bai herria, Gauna familiatik Hurtado Mendoza familiara igaro ziren ezkontzaz. Gaztelako Belasko familiaren eskuetatik ere pasa zen baina bai gotorlekua eta bai ondoko herrixka ere, XIV. menderako jadanik hutsik zeuden, nahiz eta gatazka armatu batzuetan berriro ere erabili zuten.\nGazteluaren hondakinak ez ezik Erdi Aroko herriaren aztarna ikusgarri batzuk ere badira gaztelua dagoen harkaitzaren iparraldean. Bestalde, Brontze Aroan, Burdin Aroan eta Erromatarren Garaian gizakiaren bizileku izan zen harkaitzaren beheko alde guztia, baina dirudienez, Erdi Arokoa baino txikiagoa zen Historiaurreko herrixka.\nEkialdetik mendebaldera luzatzen den harkaitzean daude gazteluaren aztarnak. Oinplanoa, 70 bat metro luze da. Dorre nagusiaz gain, ura biltzeko uraska, harkaitzean hondeatutako hainbat zulo eta beste bi dorre erdi biribil ere baditu, mutur banatan. Harkaitza ekialdean ebakia dago, gaztelua gandorretik bereizteko. Herrixka harresiz inguraturik dago. Bai ekialdean eta bai mendebaldean, hiria biltzen duten harlanduz eginiko harresiaren hormatal eta kuboak ikus daitezke oraindik. Esparru horren iparraldean, harkaitzak betetzen du harresiaren egitekoa. Barrualdean hainbat dorre eta eraikinen hondakinak agerian daude oraindik.\nOcioko Lanos gaztelua\nToloño mendiaren ipar-mendebaldean eta Txulato mendiaren hegoaldeko zabaldian dago Ocio herria, Zanbranatik Urizaharrarako errepidearen eta Inglares ibaiaren ondoan. Harkaitzezko gainean dago ibarra zaintzen zuen gaztelua.\nHistoria: eskuz esku pasatako gaztelua\nMusulmanen garaian, Asturiasko Alfontso I.ak (739-757) eraikiarazi omen zuela esaten den arren, ez dago inongo agiririk hori baieztatzen duenik. Ocio 1110eko Leireko agiri batean aipatzen da lehenengo aldiz, garai hartako gizon baten jatorria adierazteko orduan ere. Garrantzia handiagoa izan zuen nonbait Buradongo gazteluak, XII. mendetik aurrera, berriz, entzute handiagoko bihurtu ziren Zabalateko gaztelua eta herria.\nOcioko herria eta gaztelua erregearen ondasun ziren, baina 1358an Gaztelako Pedro I.a Ankerraren eskutik, Diego Perez Sarmiento egin zen Urizaharra eta Ocioko jaurgoen jabe. Gesaltzako jauna titulua ere bazuen. Enrike II.a Trastamarakoaren eta Pedro I.aren arteko gerran (1366-1369), Sarmientotarrek, lehenaren alde egin eta garaile irten zirenez, jabetzari eutsi egin zioten. Bere seme Garzia Fernandez Sarmientoren eskura igaro zen eta honek seme-alabarik izan ez zuenez, haren anaia Diego Perez Sarmientori utzi zizkion bere titulua eta ondasunak. Hari zor diogu gaur egun Ocioko gazteluan ikus dezakegunaren parte handi bat. XVII. mendean, ordea, Hijarko dukeek bereganatu zuten gaztelua, herentziaz.\nXVIII. mendean jada egoera kaskarrean omen zegoen gaztelua, baina ordura arte egoera onean iraun zuen, Arabako beste mendi-gaztelu pribatuetan bezala, (Astulezen, Korresen…) kondeak zaindaria jarri baitzuen ondasunak zaintzeko.\nHiru harresik ixten dute goialdea amildegiak ez dauden aldeetan, dorre laguntzailez edo kuboz hornituta. Dorre handi bat du mendi tontorrean, eta horri atxikirik, mendebaldean, bizileku izango zen eraikin luzea. Herritik abiatuta, 700 metroko asfaltozko errepide estu eta aldapatsuak goraino eramaten du.


BURDINA: HERRI BATEN KOLOREA | Zientzia Astea\nNerbioi itsasadarrarekin lotutako materialik badago, hori burdina da. Zugaztietako meatzeetatik Zubi Esekiraino, Sestaoko Ontzioletatik edo Bizkaiko Labe Garaietatik pasatuz, industrializazio-prozesuaren eragile nagusia izan zen.\nBaina burdina meaz betetako orgak eta fundizio gori-goriak baino askoz ere gehiago da. Elementu kimiko hori behar-beharrezkoa izan zen gure arbasoek Santimamiñeko kobetan beren aztarnak uzteko, edo euskal eskultura eskola garatzen hasi ahal izateko XX. mendearen bigarren erdian.\nBurdinaren historia artearen historia da. Hitzaldi honetan, aipatu metal honek pigmentuetan, zeramikan, estatuetan, arkitekturan eta, jakina, industria-ondarean dituen erabilerak aztertuko ditugu.\nHizlaria: Oskar González Mendia, Kimikan doktorea, UPV/EHUko Zientzia eta Teknologia eta Arte Ederretako Fakultateko irakaslea eta dibulgatzaile zientifikoa.\nData: azaroak 4, asteazkena\nLekua: Clara Campoamor Zentro Zibikoko hitzaldi aretoa\nNori zuzenduta: adin guztietako jendeari\n*Leku mugatua, inskripzioa egitea beharrezkoa da.\nUrriaren 30etik aurrera. Telefonoz: 944789552 / 944789485 edo E-postaz: ccclaracampoamorservicios@barakaldo.eus (Adierazi: jarduera, izena, abizenak, NANa eta telefonoa)\nStreaming-ean ere jarraitu ahal izango da


Felix Etxeberria 2017ko Gure Balioak Saria • ZUZEU\nFelix Etxeberria 2017ko Gure Balioak Saria –\nZorion, muxu eta besarkada handiena ZUZEUtarron partetik !\nFelix Etxeberriak jasoko du 2017ko GureBalioakSaria “euskararen alde egindako ibilbide luze eta emankorragatik”\nFelix Etxeberria Larrañaga Parapanek (Elgoibar, 1926) jasoko du aurtengo Gure Balioak Saria. Bai enpresa arloan bai eta herrigintzan ere erakutsitako “ekimena eta izaera ekintzailea” nabarmendu ditu epaimahaiak, “beti euskara eta euskal kultura ardatz izan dituena”. Datorren azaroaren 9an jasoko du errekonozimendua Mendaroko San Agustin Kulturgunean egingo den sari banaketa ekitaldian.\nEnpresa, hezkuntza, gizarte eta kirol arloan diharduten Debabarreneko bederatzi lagunek osatutako epaimahaiak erabaki du saria Felix Etxeberriari ematea, “bere ekimen eta izaera ekintzaileagatik, bai eta bizitza eta ibilbide profesionalean xede hartu dituen helburuak lortze aldera hainbeste lagunen lankidetza eta talentua erakartzeko, motibatzeko eta inplikatzeko gaitasuna erakusteagatik ere, beti euskara eta euskal kultura ardatz izanik”.\n• Saritutako laugarren elgoibartarra\nFelix Etxeberria Larrañaga izango da Gure Balioak Saria jasoko duen zortzigarren pertsona, 2010. urtean Debegesa garapen agentziaren ekimenez eratu zenetik. Sari honek Debabarrenean gizarte balioen sustapenean nabarmendu den pertsona publikoki aitortzea du helburu. Debabarrenean bereizgarri diren balioak eta Gure Balioak egitasmoak sustatu nahi dituenak dira: ekintzailetza, lankidetza, errespetua eta integritatea. Etxeberria sarituko duten laugarren elgoibartarra da, Gemma Agirregonezkortak, Jesus Bilbaok eta Sabin Osorok ere jaso baitute sari hau, 2011n, 2012an eta 2014an, hurrenez hurren.\n• Maite Maioraren hitzaldia Mendaron egingo den sari-banaketa ekitaldian\nSaria datorren azaroaren 9an banatuko da Mendaroko San Agustin Kulturgunean,18:30etik aurrera. Sari banaketa ekitaldian Maite Maiora mendi korrikalariak hitzaldia eskainiko du, kirola eta balioak hizpide hartuta, denboraldi bikaina amaitu berritan. Beste urte batez, DanobatGroup enpresaren laguntza izango du Gure Balioak Sariaren banaketa ekitaldiak, Mendaroko Udalarekin batera. Saridunak Juan Luis Baroja Collet artistaren eskultura bat jasoko du, sari honetarako bereziki diseinatua.\n• Felix Etxeberria Larrañaga “Parapan” (Elgoibar, 1926)\n1926. urtean sortu zen Sallobente – Ermuaran auzoko Parapan baserrian. 14 urterekin hasi zen lanean peoi, Eibarren. Ondoren, Orbea, Sigma eta Jarbe lantegietan aritu zen. 27 urterekin, Jarbe lantegian ari zela, Danobat sortzeko idea izan zuen eta, 1954an, hamasei lagunen artean abiarazi zuten, proiektu kolektibo gisa.\n• Aurreko edizioetan sarituak


Hasi dira sagarrak biltzen sagardo denboraldi berrirako - Usurbil - Noaua.eus\nGipuzkoa, Bizkaia eta Arabako sagastiak sagarrez lepo daude\nHasi dira sagarrak biltzen sagardo denboraldi berrirako\nNoaua Aldizkaria 2019-09-26 16:18\nEuskal Sagardoa jatorri izenetik aditzera eman dutenez, sagarra aurreratu xamar etorri da aurten eta horren ondorioz, irailean sagarra biltzen hasi dira sagasti askotan. Hiru herrialdetako homologatutako 250 sagasti inguruko sagarra erabiliko da Euskal Sagardoa egiteko eta guztira 5 bat milioi kilo biltzea espero da. Horien artean, Usurbilgo zenbait sagardogile.\nAurten sagar urtea aurreikusi zitekeen eta neguko, udaberriko eta udarako giroak, uzta handia eragin du. Sagar asko da beraz, sagastirik gehienetan, eta udan euri dezente egin duenez, ale nahiko handia eta sanoa. Aurreko urtearekin alderatuta, azukre gutxixeago dakar sagarrak orokorrean, eta beraz, iaz baino alkohol gutxixeago ekarriko du sagardoak.\nGarai batean “Pilarikatan” hasten omen zen sagardo egiteko prozesua, baina heldutasuna aurreratu egin da azken urteetan eta gaur egun iraila eta urria dira bertako sagarrez sagardoa egiteko hilabete nagusiak. Sagastietako lanean buru belarri ari dira sagarzaleak eta horren eraginez, sagarra behar den moduan eta behar den puntuan biltzea lortzen ari dira. Horrez gain, uzta orekatuagoak biltzea ere badu helburu lanketa horrek, etorkizunean sagarra urtero izatea lortu ahal izateko.\nAurten sagar urtea aurreikusi zitekeen eta neguko, udaberriko eta udarako giroak, uzta handia eragin du. Sagar asko da beraz, sagastirik gehienetan, eta udan euri dezente egin duenez, ale nahiko handia eta sanoa. Aurreko urtearekin alderatuta, azukre gutxixeago dakar sagarrak orokorrean, eta beraz, iaz baino alkohol gutxixeago ekarriko du sagardoak. Garai batean “Pilarikatan” hasten omen zen sagardo egiteko prozesua, baina heldutasuna aurreratu egin da azken urteetan eta gaur egun iraila eta urria dira bertako sagarrez sagardoa egiteko hilabete nagusiak. Sagastietako lanean buru belarri ari dira sagarzaleak eta horren eraginez, sagarra behar den moduan eta behar den puntuan biltzea lortzen ari dira. Horrez gain, uzta orekatuagoak biltzea ere badu helburu lanketa horrek, etorkizunean sagarra urtero izatea lortu ahal izateko.\nEuskal Herriko V. Sagardo Txapelketa Herrikoiaren finala larunbatean\nSagardoa Route, Gipuzkoako Sagardogileen Elkarteak bosgarren aldiz antolatu du Euskal Herriko Sagardo Txapelketa Herrikoia. Finalaurrekoak iraileko lehen bi asteetan egin ziren eta larunbatean, Astigarragan izango da finala.\nBizkaia, Gipuzkoa eta Ipar Euskal Herriko 20 herritako 43 sagardotegik eman dute izena aurtengo edizioan. Horietatik 12 izango dira finalean dastatuko direnak. Izena eman duten sagadotegietatik 4 Usurbilgoak dira: Aginaga, Araeta, Astiazaran eta Urdaira.\nHistorikoki horrelako txapelketak egin izan dira. 1967tik aurrera zenbait txapelketa herrikoia antolatu baitzituzten orduko sagardogileen elkarteak, herri desberdinekin elkarlanean, eta sare hori berreskuratzea da asmoa. 2015eko txapelketak ireki zuen ibilbide berria, eta ordutik sistema hobetuz eta herri zein herritar desberdinak sagardoaren inguruan elkartuz lanean ari dira.\nMahaikideak eseri eta euren lekua hartzen dute afari baten inguruan. Inolako etiketarik gabeko sagardoak jartzen dizkiete afariarekin batera hartzeko, eta 5-10 arteko puntuazioak eman behar dituzte. Horregatik, inork ez daki zein izango diren larunbateko finalistak. Behin finala bukatuta eta jendeak emandako puntuazioak zenbatuta, 12 finalisten izenak jakinaraziko dituzte. Finalaurrekoetako irabazleen izenak ere orduan emango dira jakitera.


Lehen gradua gainditzea, leitmotiv politikoa | Euskal Herria | GARA\nLehen gradua gainditzea, leitmotiv politikoa\nLegedi arruntaren bidea juridikoki eta politikoki egiteko konpromisoa hartu zuen EPPK-k eta dagoeneko espetxeetan txertatzen ari da. Estatu espainiarrean eraginkorra izan dadin, aldiz, «ezinbestekoa» izango da lehen graduari bukaera ematea. Hori da «lehenengo traba», eta hala eskatu zuten Donostian 250 preso ohi eta iheslarik, atzo egin zuten agerraldian. Hala ere, zailtasunen gainetik konponbiderako esparrua eraikitzen ari dela-eta pozik agertu ziren.\nBi urte igaro dira ehunka preso ohi Usurbilen batu eta “Amnistiaren norabidean, euskal preso eta iheslariak etxera” manifestua plazaratu zutenetik, mila sinaduratik gora batuta. «Geure egiten dugu ezker abertzaleak ekindako bidea», adierazi zuten egun hartan. Orduan kartzeletan zeuden ia 400 presoei babesa ere agertu zieten. Hala, norabide horretan Donostian beste hainbeste egin zuten atzo 250 preso ohi eta iheslarik baino gehiagok; orduan adierazitakoa berretsi zuten. Beren konpromisoak indarrean jarraitzen du. «Inoiz ez ditugu bakarrik utziko», esan zuten guztien izenean Sara Majarenas eta Aritz Argingonizek hedabideen aurrean.\nBi urte hauetan gauza asko gertatu dira. Onak eta txarrak, «mingarriak». Aurrerapausotzat jotzen dute gatazkaren ondorioen «konponketa integralerako» esparruaren eraikuntza, edo horretarako egin diren urrats batzuk, behintzat. Hor kokatu zuten ezker abertzalearen zein EPPKren «inplikazioa». Txanponaren beste aldean, hiru heriotza: Kepa del Hoyo, Belen Gonzalez eta Xabier Rey.\nKonponbide esparrua eraikitzeko, inplikazioa, eragile eta alderdien lana, desberdinen batasuna. «Guztien ekarpen positiboak behar dira, parte hartze bateratuen espazioak argitzen eta proiektatzen joateko». Baina ezinbestekoa den kontu batez ohartarazi zuten: «Iazko udan amaitu zen eztabaidan, legedi arruntaren bidea juridikoki eta politikoki egiteko konpromisoa hartu zuen EPPK-k. Bide hau inplementatzen ari dira jada espetxeetan. Baina Estatu espainiarrean hau eraginkorra izango bada, ezinbestekoa da lehen gradu penitentziarioari bukaera ematea».\n«Legedi arrunta. Hori da kontsentsu bidez jendarteak, eragile, erakunde eta alderdi politikoek, ezker abertzaleak eta EPPK-k egin duten bezala, prozedura auziaren inguruan hautatu duten bidea», adierazi zuen Majarenasek. Alabaina, ez dute ukatzen, ez ezkutatzen, prozesu horretan gainditu beharreko aurreneko oztopoa lehen gradu penitentziarioa dela.\nLegedi arruntaren bidean\nArgia da mezua, eta xedea: lehen graduari helegitea ezartzeak «funtsezko garrantzia izango du erresoluzio markoan». Ezbairik egin gabe, argi utzi zuten ideia hori agerraldian. Are gehiago, lehen gradu horri amaiera ematea «leitmotiv politiko» bilakatzera deitu zuten preso ohiek, «ez delako eskaera administratibo soila, eskaera politikoa» baizik, batez ere.\nLegedi arruntaren bidean parean izango dute Estatu espainiarraren jarrera hertsia. Hala uste dute eta hala ohartarazi dute. «Estatua, bere gobernua buru duela, eskubide horretaranzko bidea trabatzen saiatuko da. Traba horiek, ukapen horiek, herri gisa batuko gaituen arma politiko bilakatu behar ditugu, bakea, askatasuna eta elkarbizitza lortzeko». Kontsentsua badago, eta hori da garrantzitsua; beren iritziz, ukapena ez zaie bakarrik espetxeetan dauden euskal presoei egiten, kontsentsu horretan parte hartu duten agente eta eragile guztiei baizik.\nHain zuzen, preso politikoen nazioarteko eguna zen atzokoa eta, hori baliatuta, euskal preso, deportatu eta iheslarien izaera politikoa aldarrikatu zuten. «Konpondu gabeko gatazka politiko bat egon delako eta oraindik dagoelako, eta gatazka horretan modu ezberdinetan parte hartu dute presoek».\nIdeia hori azpimarratu zuten «kontzeptuak eta beren esanahiak manipulatu eta itxuraldatu nahi diren garaiak bizi ditugulako». Hain justu, izaera politiko hori aldarrikatzeko, beste deialdi bat iragarri zuten Kalera Kalera dinamikako ordezkariek: datorren larunbatean izango da, apirilaren 21ean, Bilbon. Manifestazioa La Casillatik abiatuko da, 17.30ean.\nEta «poliki-poliki» bada ere, konponbide esparrua eraikitzen ari dela-eta baikor agertu ziren. Alde batetik, Ipar Euskal Herrian Parisekin ireki den elkarrizketa bidea, eta hainbat presoren gerturatzea ahalbidetu duena. Eta Bidasoaren beste aldean aurrerapenak «mantsoagoak» dira, baino baliotsuak oso. Horra, urruntzearekin amaitzeko dagoen adostasuna edota Gasteizeko eta Nafarroako parlamentuetan adostu diren adierazpenak, besteak beste.\nDatorren larunbaterako, hilak 21, manifestazioa deitu du Kalera Kalera dinamikak. Hitzordua Bilbon izango da, 17.30ean La Casillan.


‘Basque. Bertsolaritza’ –\nEmozioa, inprobisazioa, tradizioa eta aniztasuna uztartzen ditu bertsolaritzak. ‘Basque. Bertsolaritza’ liburuak diziplina artistiko hori aletzen du, Etxepare Euskal Institutuak sustatu duen hamabi kultur adierazpideri eskainitako bildumatik berreditatu den bigarren lanean. Lehen edizio hura duela 8 urte egin zen, eta eguneratuta, aurten plazaratuko da sorta guztia. Joxerra Garziak idatzi du.\nBertsolaritzaren inguruko hainbat aspektu jaso ditu liburuan: lehenengo eta behin, bertsolaritzak gaur egun bizi duen egoera bere konplexutasun guztian azaltzen saiatu da Garzia. Behin fenomeno honen egoera aurkeztu ondoren, bertsolaritzaren historia aztertuko du, bere hastapen ilunetatik gaur egunera arte, ahozko tradizio honen protagonista nagusietako batzuen bitartez.\nLiburuxkaren helburu nagusia bertsolaritza zertan datzan ulertu ahal izateko argibideak eskaintzea da. Azaltzen du bertsolaria nor den eta bertso saioak nolakoak diren. Euskal Herriko Bertsolari Txapelketa da lehia nagusia, lau urtean behin milaka lagun biltzen dituena Barakaldoko BECen (Bilbao Exhibition Centre) egiten den finalean. Bertso jaialdi eta errezitalak, txapelketa eta lehiak, bertso-saio libreak, bazkal-afalondoko saioak, ospakizunetan txertatutako saioak eta formatu esperimentaleko bertsogintzaren kategoriatan klasifikatzen du idazleak bertsolarien jarduna.\nEgun bertsolaritza mantentzen, elikatzen eta berritzen dutenak, hala ere, bertso eskola deritzen ikastegi-tailerrak dira Garziaren aburuz; bertsolaritzaren irakaskuntza eskola arautuan; eta fenomeno honen presentzia medioetan, idatzietan zein ikus-entzunezkoetan eta interneten.\nOfizioa xehatzeko tartea ere hartzen du, gero, adituak, hau da, bertsolarien gaitegia, inprobisatzeko moduak eta emozioen kudeaketarako gaitasuna.\nBehin bertsolaritza zer den, eta egungo egoera zein duen aztertuta, inprobisazio modalitate honen profesionalizazioari heltzen dio ‘Basque. Bertsolaritza’ liburuan. Horretarako, hamaika figura iltzatzen ditu eboluzio horren kronologiara.\nHasteko, Manuel Lekuona apaz oiartzuarraren lana nabarmentzen du bertsolaritzaren errebindikatzaile gisa. Gero, pasa den mendeko lehen herenean nabarmendu zen bertsolaritza klasikoaren erreferente dugun Jose Manuel Lujanbio ‘Txirrita’ hernaniarra aipatzen du, eta Gerra Zibilaren ondoren, Basarri eta Uztapideren lana nabarmentzen du Garziak, Lazkao Txiki eta Xalbadorrenarenaz gain.\n1970eko hamarkadatik aurrerako aldian, bi bertsolari gailentzen dira: Jon Lopategi eta Jon Azpillaga. Hurrengo hamarkadei dagokienez, Xabier Amuriza eta Andoni Egañaren lanak nabarmentzen ditu.\nEgañaren ondorengo belaunaldiko goi-mailako bertsolarien zerrendan sartzen ditu, besteak beste, Maialen Lujanbio, Unai Iturriaga, Igor Elortza, Jesus Mari Irazu, Jon Maia, Aitor Mendiluze, Iratxe Ibarra, Arkaitz Estiballes, Onintza Enbeita, Etxahun Lekue, Xabier Silbeira, Estitxu Arozena, Oihane Perea, Fredi Paia, Jon Martin eta Nerea Elustondo.\nBertsolaritza multipolarren garaian gaudela uste du Garziak, eta beraz, horiekin batera, belaunaldi berri bat ari dela goren mailako taldea osatzen, txapelketetan ez ezik beste formatu batzuetan ere gailenduz. Maialen Lujanbio eta Amets Arzallusekin batera, uste du aipatzekoak direla: Sustrai Colina, Beñat Gaztelumendi, Xabier Paya, Julio Soto, Agin Laburu, Miren Artetxe, Alaia Martin, bai eta XX. mendeko azken hamarraldian jaiotako bertsolari batzuk ere, esate baterako, Miren Amuriza, Jone Uria, Oihana Iguaran, Ane Labaka eta Nerea Ibarzabal.\nBerredizio honen sorburura heltzeko, 2012. urtera joan behar dugu. Orduan plazaratu zen, euskaraz, gaztelaniaz eta ingelesez, ‘Euskal Kultura saila’ izenburuko bilduma. Hizkuntza, literatura, musika klasikoa, euskal kantagintza, dantza, sukaldaritza, ikusizko arteak, tradizioak, eta euskal zinema zituzten ardatz.\nLiburuxken berrargitalpena 2021ean zehar egingo da, elebidunak izango diren hiru bertsiotan: euskaraz eta gaztelaniaz, euskaraz eta ingelesez eta euskaraz eta frantsesez. Tradizioak, bertsolaritza, sukaldaritza, euskal kantzagintza, musika klasikoa, antzerkia, arte plastikoak eta ikusizkoak, dantza, literatura eta zinemaren ingurukoak izango dira. Formatu digitalean irakurri daitezke.\nTags: ‘Basque. Bertsolaritza’ basque bertsolaritza etxepare euskal institutua ikerketa joxerra garzia


Begoña Amunarriz. Parlamentari ohia: Emakumearen egoeran urrats oso positiboak eman dira, baina arlo batzuetan berdintasun faltsuan bizi gara - Euskonews\nBeste gauza bat ere komenigarria izango da gure lurraldean, orain eta etorkizunean: gero eta asmo handiagoko helburuak planteatzea eta gizarte-eragileei helburu horiek lortzeko presioa egitea, baita eremu instituzionaletik kanpo ere. Izan ere, garatutako politikak trabarik eta morrontzarik gabe aztertu eta baloratzeko autonomia handia behar da. Funtzionamendu horrek, gainera, oso dinamika interesgarria eragingo du, ikuspegi desberdinetatik eta jarrera ideologiko desberdinetatik datozen pertsonekin lan egiteko aukera emango baitu. Beharbada, iraganaren ezagutza oinarri hartuta baina etorkizunari begirako jarraibideekin lan eginda, emakumezkoen eta gizonezkoen nortasunak berreraikiko ditugu, baina ez hierarkizazioaren bidez, baizik eta berdintasunean eta elkarrekiko errespetuan oinarrituta, gizakiak garen aldetik horixe merezi baitugu. Miren Begoña Amunarriz Olano (Donostia, 1948) Donostian jaio zen, ezkondua dago eta bi seme eta biloba bat ditu. Goi Batxilergoa egin zuen Zientzietan. Ondoren, Goi-mailako Administrazio Ikasketak egin zituen Nafarroako Unibertsitatean, eta hizkuntza, arte eta literatura frantsesa eta ingelesa Bruselan, Londresen eta Dublinen. Proficiency titulua lortu zuen Cambridge-ko Unibertsitatean eta Donostiako Kontserbatorioan musika klaseak hartu ditu. 4 hizkuntz hitz egiten ditu: euskara, espainiera, frantsesa eta ingelesa. Enpresa pribatuan eta irakaskuntzan lan egin du, eta politika-alorrari dagokionez, (EAJ-PNV) alderdian honako kargu hauek bete ditu: . Barne-karguak: Udal Batzordeko kidea, Gipuzku Buru Batzarreko kidea, Euskadi Buru Batzarreko kidea. . Erakundeetako karguak: Udal Gestorako kidea (Donostiako udala), Gasteizko Legebiltzarreko kidea, EITBko Administrazio Kontseiluko kidea. Besteak beste, EITBko mahai-inguruetan hartzen du parte eta artikulugile espezializatua da. Honako gai politiko hauen inguruan idatzi ditu artikuluak: bi Mundu-gerrak, Maiatzaren 68a, Quebec, Terrorismoa, Baltikoko Herrialdeak, Balkanak, Islama, Iran, Juduen afera, Euskal Nazionalismoa eta, batez ere, “Emakumea”.\nAMUNÁRRIZ OLANO, Begoña CAREAGA y BASABE, Pilar DÍEZ GONZÁLEZ, Rosa María GARAIKOETXEA URRIZA, Carlos IBARRURI GÓMEZ, Dolores JAUREGUI ATONDO, Ramón SAN GIL NOAIN, María ZENARRUZABEITIA BELDARRAIN, Idoia


ERRENTERÍATIK AUTOBÍARA - N @ Z\nIritsi berria naiz bretoien lurraldetik. Hamar bat egun eman ditugu neskalagunak eta biok Frantziak okupatzen duen estaturik gabeko nazio horretan. Okupazio horretxek egiten gaitu konplize, hein batean behintzat, bretoiak eta euskaldunok, eta, egia esanda, horrexegatik hautatu dugu Bretainia aurtengo gure oporralditxorako.\nAdurretik behera sartzean, jada Euskal Herrian sartzen ari ginela sumatu dugu. Iparraldean gelditu ez bagara ere, bide-seinaleek adierazi digute, herrien izenak euskaraz ere adierazita, Euskal Herrian sartuak ginela.\nFrantziaren eta Espainiaren arteko muga inposatua zeharkatu orduko, ordea, bide-seinaleek bestalako gauzatxo bat erakutsi digute: akats ortografikoak euskaraz bakarrik egin daitezke.\nIzan ere, autopistan barrena etorri garela, hiru aldiz, gutxienez, ikusi behar izan dugu honako bide-seinale hau: Errentería E. Hau da, Errenteria, baina "i" tildedunarekin. Horrek garbi frogatzen du erdararako joera; edo euskararekiko begirune falta.\nIkusi bezain pronto, gogora etorri zait, maiz, Larrabetzu inguruan, Txorierriko korridorean, ikusi behar izan dudana: Autobía. Gauza bera, beraz: autobia, baina "i" tildedunarekin ere bai.\nBide-seinale horiek, hortaz, zein hizkuntzatan daude, euskaraz ala gaztelaniaz? Zergatik pairatu behar ditugu akats ortografikoak beti euskaraz? Zergatik ez dira erratzen sekula erdaraz?\nGogaituta naukate gobernari alproja hauek.\nakats-ortografikoak autobia errenteria


A-20 HAUTESKUNDE OROKORRAK.\nDakizun bezala, pasa den abenduaren 20an Hauteskunde Orokorrak ospatu ziren. Nafarroan, IU eta Batzarre, independenteekin batera, Unidad Popular izenarekin parte hartu genuen hauteskunde horietan.\nIdatzi honen bitartez, Nafarroan Unidad Popular-en alde botoa eman zuten 14.489 lagunei eskerrak eman nahi dizkiegu. Gogoratu beharra dago maiatzean Nafarroan Foru hauteskundeak ospatu zirela, horietan Batzarre eta IU elkarrekin Izquierda-Ezkerra izenarekin parte hartu zutela eta 12.482 boto lortu zituztela. Emaitza hauek maiatzeko hauteskundeekin alderatzen baditugu, 2007 lagun gehiagok babesa eman digutela ikus daiteke. Beraz, baikor gaude.\nArgi utzi nahi dugu guretzat Estatu mailan lortu dugun emaitza ez dela espero genuena, UPk zuen helburutik urrun geratu baita. 923.105 boto lortu ditu UPk, 2 diputatu osora. Bide batez idatzi honetan hauteskunde-legea salatu nahi dugu ere, argi eta garbi bidegabekoa delako; adibidez, PNVk 6 diputatu lortu ditu eta horietariko bakoitza lortzeko 50.264 boto lortu behar izan ditu; aldiz, UPren diputatu bakoitzak 461.552 boto behar izan ditu.\nI-En hautagaitza bateratzaileen alde apustu egiten jarraitzen dugu, Galizian, Katalunian, Valentzian eta beste batzuetan eratu direnak bezalakoak. Nafarroan, IE lanean aritu da hautagaitza bateratzailea eratzeko, baina tamalez ez dugu lortu. Hala eta guztiz ere, IEn lanean jarraituko dugu akordiorako eta lanerako eremuak eraikitzeko, hori gizarteko sektore ugariren nahia baita.\nZalantzazko etorkizuna dugu aurretik: oraindik ez dakigu zer Gobernu eratuko den edo hauteskundeak errepikatuko diren. Ez dakigu aldaketa politiko eta sozialak azalekoak izango diren, edo sakonak, ordea. Garai honetan zaharra dena eta berria dena elkartzen dira, eta bizitza politikoko alderdi ugari, baita bizitza politiko hori ulertzeko modua aldatu egin delarik, ez dira inoiz lehen bezalakoak izango. Une interesgarria da hau beraz, eta IEk aurrera begiratu behar du aldaketa sustatzeko edo, hobe esanda, “indarrez bultzatzeko”, une honetan gutaz espero dena betetzeko. Garai berri honetan zure partehartzea eta babesa behar dugu.


Haur bat Kristoren estigmarekin jaiotzen da eta beste bat Korango izterretik bertsoekin - Afrikhepri Fondation\nPhilippinak: Jesukristoren estigmarekin jaiotako haurrak milaka fededun erakartzen ditu\nQuezon City | Estigma bitxiekin jaiotako haur batek, gurutziltzatzean Kristori eragindako zaurien antza duten zauriek bezala, arreta handia piztu du Filipinetako kristauek. Milaka gurtzaile bildu dira dagoeneko Quezon Hiriko Ospitale Nagusiaren inguruan, umea "bedeinkatuta" ikusteko asmoz.\nMartxoaren 15 goizean jaio zen Jejomar Castillo, 3,2 kiloko pisua hartu zuen eta eskuak, oinak eta aurpegiak izan ziren lesio arraroak jasan zituen. Harridura harrigarri hauek Jesus Kristo jasan dutenak berdinak dira, Gurutze Santuari lotutako buruko lesioak eta gurutziltzaketak eragindako zauriak barne.\npuntako mikrobiologia aditua herrialdeko arabera, Dr. Merlyn Cruz, mutila nahaste bakan bat jasaten lokalizatutako purpura, hau da, azalaren discoloration gorri edo morea ditu ezaugarri eragiten.\n"Aitortu behar dut aparteko kasua dela"esan zuen Cruz doktoreak. «Historian antzeko kasu gutxi batzuk baino ez dira erregistratu, eta haurrarentzat lehenengo aldia da, beraz, bere patologian pilatutako ezagutza zientifikoa oso urria da. Azterketa piloa egiten ari gara zauri horiek benetan zer diren eta zerk eragin duen jakiteko, baina oraindik ez dugu ezer aurkitu. "\n"Mirari haurraren" zurrumurruak azkar zabaldu ziren ospitalean zehar, gero hirian zehar, eta jendetza azkar bildu zen mutilaren gelaren kanpoaldean eta baita ospitale inguruan ere. . Handik ordu batzuetara, milaka pertsona isilik otoitz egiten hasi ziren.\nJendetzak orain bi egun baino gehiago darama ospitalea okupatzen, "Ongi etorri zure salbatzailea" eta "Eskerrak Jainkoari Jejomar bidali digulako" bezalako ereserki ereserkiak abestuz. Badirudi eszenan jende askok lotzen duela haur enigmatiko honen jaiotza Jesukristoren itzulera biblikoarekin.\nhistoria modernoan estigma kasu ezagunena da, zalantzarik Pietrelcina Pio, jendeak Padre Pio, nor bat Monje, apaiz eta fraideak Minor Capuchin Ordenako gizon mistiko zen bezala ezagutzen dena. Bizitza osoan estigma jantzita ospetsua bihurtu zen eta gaur egun eliza erromatar katolikoaren santu gisa balio du.\nIstigma beste hainbat kasutan mendeetan zehar jakinarazi dira, baina inork ez du jaioberririk. Egoera berezi honetan Jejomar eta bere senideei arreta handia eskaini diete, eta badirudi ospitaleko inguruan bildu diren kristauek gogoan hartzen dutela santu. Jejomar Gaztea gazteak, beraz, seme-alabak beste Filipino gazte batzuen bizitza oso bestelakoa da.\nIturria: Munduko Albisteak Eguneko Txostena, The 17 martxoaren 2015\nHaur errusiarrak mundu osoaren begien aurrean, eta telebistako kameren aurrean, Koranako bertsoak eta baita Mahoma profetaren haditak azaltzen ditu azalean. Gurasoak jatorri musulmanekoak ziren, baina biak erlijiosoak ez zirenak. Horrela bihurtu dira, fenomeno horren inguruko azalpen zientifikorik ezean.\nYakoubov familiaren barruan, Krasniy Oktyabr (urria gorria) herriko Qizlar barrutian, Dagestan eskualdean (NB: Dagestant Errusian dago) biztanleak aparteko haurra jaio ziren. Jaio zenetik, mutikoak arabiar inskripzioak ditu gorputzeko atal desberdinetan. Inskripzioak agertzen dira, haurrak sukarra duenean eta oso gaizki sentitzen denean. Ali txikiaren gurasoek pozik erakusten dituzte inskripzio horiek prentsako ordezkariei. Haurraren aurpegia ez erakusteko ere eskatzen dute, begi txarretik babesteko. Madina Yakoubova amaren arabera, inskripzioak haurtxoaren jaiotzatik agertu ziren. Lehenengoen artean Allah SWT izena zegoen. Ramadan hilabetean, inskripzioek Koran Noblearen deialdiak biltzen zituzten. Filmatu zenuen azken bertsoa (aya) esan zuen Abdullah meskitaren imamak - Alak dioenez, "benetan Ala existitzen den guztiaren Sortzailea da". Saïda Rassoulova bertako erizainak aho zabalik jarraitzen du, medikuntzaren ikuspegitik ez dago azalpenik, baina badira beste bertsio batzuk, zientziatik urrun daudenak, dio kazetariak. gure Sortzailearen fenomenoak, islamiar erudituen interpretazioen arabera, medikuntzaren ikuspegitik ezin baitut ezer azaldu. Esan dezakedan gauza bakarra, amaren arabera, seinaleak sukarraren ondoren agertzen dira. Ali familiako bigarren haurra da. Lehen Calimatek ez zituen zeinu berdinak. Abdoulla ziur dago Gorenaren seinaleak direla. Zientziari dagokionez, oraindik isila da ”.\nKategoria ZIENTZIA ETA MISTERIOAK


Atxiloketak, erreferenduma eta 155. artikulua dantzan Katalunian\nOstiraleko atxiloketen ondoren, %3ko komisioen afera prozesu independentistaren erdian ari da berriz kulunkan. Bitartean, Madrilgo Gobernutik Kataluniako autonomia bertan behera uzteko mehatxuak entzun dira berriz ere.\nGuardia Zibila BIMSAko egoitza zaintzen (Bartzelonako Udaleko enpresa publikoa), ostegunean miatuetako bat.\nGuardia Zibilak 18 pertsona atxilotu eta 24 miaketa egin zituen atzo Katalunian CDCren finantzazioa eta %3ko komisioen auziarekin lotuta. Enpresetako pertsona esanguratsuak eta CDC alderdi ohiko arduradunak izan ziren atxilotuak eta horietako zazpik gaua poliziaren eskuetan pasatu dute. Pika deitu dute operazio hau, ustelkeriaren aurkako fiskaltzak bideratu zuen Madrildik eta Fermando Bermejo fiskalak gidatu zuen Katalunian bertan.\n%3ko auziaren inguruan egindako hirugarren operazio zabala da hau eta bere ezaugarri nagusietakoa da oraingoan Bartzelonako Udalaren bost eraikuntza lan ere ikertzen ari direla, Xavier Trias CDCko alkatearen 2011-2015eko agintaldikoak.\nOperazioa noiz egin den ere esanguratsua da: datorren otsailaren 6tik 10era epaituko dituzte 2014ko azaroaren 9ko kontsultagatik Artur Mas presidente ohia eta, bere lehendakariorde Joana Ortega eta hezkuntza sailburu Irene Rigau. Mas lehendakari ohiak, esaterako, independentzia prozesuaren aurkako operaziotzat hartu du hau.\nGainerako alderdietatik erantzukizunak eskatu zaizkio PDECat-eri, CDCren ordez sortu den Masen alderdi berriari. Unionismotik salatu da Masek independentzia prozesua baliatzen duela ustelkeria estaltzeko. Junts Pel Síren lerroetatik, oro har, prozesua erasotzeko operaziotzat hartu da, nahiz eta ERCk egin behar den ikerketa guztia egin dadila azpimarratu duen.\nGogorrago aritu da CUP eta Bartzelonako zinegotzi Maria José Lecha-ren esanetan, atxiloketa hauek “sekulako zaplaztekoa dira prozesu independentistarentzat, honek guztiz garbia izan behar zuen eta”. Lechak ukatu egin du prozesua geldiarazteko Estatuaren jokaldia denik eta gogorarazi du CUPek berak ere bazituela aurkeztuta hainbat salaketa”.\nKonstituzioaren 155. artikulua dantzan\n2014ko kontsultarekin gertatu zen legez, orain ere Espainiak har ditzakeen neurriei buruzko esamesak gero eta ugariagoak dira. Edozein modutan, zurrumurruetatik harago ere badoaz mehatxuak. Behin CUPek iragan larunbatean argi berdea eman ondoren Generalitatearen aurrekontuei, erreferendumaren atea ere guztiz irekita geratu da, teorian bederen, eta Madrilek ere erreakzionatu egin du. Asteazkenean bertan Espainiako justizia ministro Rafael Catalak publikoki adierazi zuen TVEn posible zela 155. artikulua indarrean jartzea eta Kataluniaren autonomia Madrilgo Gobernuaren menpe uztea.\nHan-hemenka dabilen hipotesi baten arabera, Espainiako Gobernuak Hezkuntza Kontseilaritza har dezake eta erreferendumaren egunean eskoletako ateak itxi bozketarik egin ez dadin. Aukera horren aurrean, Generalitateak hauteskundeak aurreratu eta bi bozketa egin ditzake egun berean: erreferenduma eta hauteskundeak. Horrek behartuko luke Espainiako Gobernua askoz segurtasun indar gehiago erabiltzera eta egoera nahasiak sortzera eskoletan, erreferendumaren hautetsontzia debekatzeko. Ez da baztertzen erreferenduma berriz ere hauteskunde aurreratu-plebizitarioak bilakatzea, baina CUPek beti egin du aukera honen aurka eta erreferenduma aurrera eraman dadila exijitu du.\nKanal hauetan artxibatua: Ustelkeria | Herrialde katalanak | Katalunia independentziarantz


Demasa izan da - Plaentxia.eus\nDemasa izan da\nUbane Madera 2018-05-20 14:45\nZorionak! Horiexek izan dira I. Alejandro Rodriguez Memorialaren amaieran gehien entzun diren berbak. Izan ere, handia izan da gaur Soraluze, Mugituz! ekimenak lortu duena. Hunkigarria, jendetsua eta batez ere, kirolariz eta kirolzalez betetakoa izan da, 18 urteko hutsunearen ondoren, gaur bueltan izan dugun herri krosa, Memorial Atxaren pausoei jarraiki etorri den Alejandro Rodriguez Memoriala. Familiako kideek eta herritar askok malkoei ezin izan diete eutsi amaieran.\nIzan ere, Soraluzeko I. Herri Krosaren amaieran, Alejandro Rodriguezen alarguna, alabak, haien senarrak eta lobak podiumera gerturatu arazi dituzte antolatzaileek, eta Manu Cifuentes arotzak egindako egurrezko oroigarria eman diete. Eskerrak ere helarazi dizkiete, Alejandro Rodriguezek 24 urtez antolatu zuen Memorial Atxa krosarengatik eta hark emandakoarengatik.\nFamiliaren izenean, berriz, Leire Rodriguez alaba nagusiak antolatzaileei, krosean parte hartu dutenei, eta oro har, herri osoari eman dizkio eskerrak. “Jenio handia zuen Alejandrok, baina bihotza ere handi-handia zuen”, esan zuen, besteak beste.\nHan zeudela, Alejandroren lagun zen Fernandok familiari eman dio lasterketa gogoangarri batean irabazi zuen domina, Alejandrok berari emandako laguntasunari esker irabazitakoa izan zelako. “Uste dut familiari dagokiola hau izatea”, esan zuen.\nEta besteak beste, gauza bera egin du Irati Iñurrieta korrikalariak. Nagusien mailan, berak irabazitako garaikurra Nerea Rodriguezi oparitu dio; Alejandroren alaba gazteak malko artean hartu du oparia.\n260 bat korrikalari\nHalako eta besteko irudi guztiez aparte, ikusgarriak izan dira Alejandro Rodriguez Memorialak utzi dituen zenbakiak: 260 bat korrikalarik parte hartu dute egin dituzten lasterketetan: 88 korrikalarik lasterketa luzean (65 mutil eta 23 neska) eta 23 lagunek lasterketa mistoan (12 mutil eta 11 neskak, bost bikotek).\nUmeen lasterketetan, berriz, 34 neska-mutiko izan dira 2014-2015ean jaiotakoak; 37, berriz, 2010-2011n jaiotakoak; 22 neska-mutiko 2012-2013an jaiotakoak; 28 ume, 2008-2009an jaiotakoak; 15 neska-mutiko 2006-2007an jaiotakoak eta bukatzeko, izan dira 9 ume, 2004-2005ean jaiotakoak.\nNabarmentzekoa da, baita ere, kirolaren baloreak sustatzeaz gainera, parekidetasuna, hondakinen murriztea, eta bertako kontsumoa ere bultzatu nahi izan dituztela kirol jarduera honen bitartez, Jokin Martinezek, antolatzaileetako batek mikrofonotik behin eta berriro errepikatu duen moduan.\nGaurkoan, bada, podiumeko gorengo eskailerara igo direnez aparte, lasterketetan izan diren parte-hartzaileak, ikusleak, antolatzaileak, Alejandro Rodriguezen izena eta haren familia, herria… guztiak izan dira irabazle.


demokrazia | Gogoan-por una memoria digna\nArchivos de etiqueta: demokrazia\nJeneral ohiaren itzala\n07 domingo Mar 2021\nPosted by gogoanmemoria in Guerra sucia\nAuzitegi Gorena, Auzitegi Konstituzionala, Bakearen Aldeko Koordinakundea, bergizarteratzea, Botere Judizialaren Kontseilu Nagusia, Busot, CESID, demokrazia, El Mundo, El País, Elizabeth Huerta, Enrique Rodríguez Galindo, ETA, GAL. BVE. Gesto por la Paz, Inork ez du erahiltzeko eskubiderik Estatuak ere ez, Iturbide eta Zabala, Jesús García García, Joaquín Giménez, José María Lidón, Joseba Pagazaurtundua, Joxean Lasa, Joxi Zabala, Juan Mari Bandrés, Juan Mari Jauregi, Julen Elorriaga, La SER, Lasa eta Zabala, Maixabel Lasa, María Jauregi, Noticias de Alava, Noticias de Navarra, Pili Zabala, presoen hurbilketa, RTVE, Si la democracia mata la democracia muere, tortura\nEnrique Rodríguez Galindo\nPasa den otsailaren 14an, pandemia gogoangarri honek ekarri digun Enrique Rodríguez Galindoren heriotzak, “Si la democracia mata, la democracia muere. Inork ez du erahiltzeko eskubiderik, Estatuak ere ez» leloa ekarri digu gogora. 1990eko hamarkadan Gesto por la Paz, Bakearen Aldeko Koordinakundearen leloa izan zen hura. Estatuak berak GALen bitartez burututako terrorismoaren inguruko egia eta justizia eskatzeko leloa. Gure oroitzapenetara bueltatzen da, nola ez, zendu den jeneral ohi honek kriminal bihurtzeraino perbertitu baitzuen bere erantzukizun publikoa. Aurretik Batallón Vasco Españolen (BVE) eta errepresio frankistarekin gertatu izan zen legez, GALen ekintza bakoitzarekin demokrazia bahitu, torturatu eta erailtzen zen.\nSi la democracia mata, la democracia muere. Inork ez du erahiltzeko eskubiderik, Estatuak ere ez\nRodríguez Galindoren figuraren inguruan, elkarren artean erlazionaturiko eta elementu amankomuntzat demokrazia suntsitzea duten hainbat krimen aurkitu daitezke. Bitxia bada ere, demokrazia indartzeko helburuarekin, Estatu terrorismoaren aurka gehien borrokatu zirenetako hainbat, ETAren eta jeneralaren mehatxupean egon ziren.\nEl País. Jesús García García\n1983ko urriaren 15a memoria kolektiboan era lazgarrian markatutako data da. Egun horretan GALek bere ibilbideari ekin zion, Baionan, Joxean Lasa eta Joxi Zabalaren bahiketarekin. Ondoren, Intxaurrondoko kuartelean eta Donostiako “La Cumbre” jauregian jasandako tortura basatien ondorioz zer egoeratan zeuden ikusita, Galindok eta Julen Elgorriagak, biak ala biak, erailtzea eta desagerraraztea erabaki zuten. Azken hau, Busoten, Alacanten gertatu zen eta hantxe izan ziren bi gazteen gorpuak karean lurperatuta eta bi familia oso, guztiz suntsituta, harik eta 1995ean Alacanteko Polizia Nazionaleko Jesús García García komisarioari esker gorpuak identifikatu ziren arte. Azken hau, Galindoren aurkako lekukotza ematen hil zen tribunal aurrean, bihotzekoak jota, izugarrizko presioa jasaten ari zela.\n90eko hamarkadaren bigarren erdialdean, Goardia Zibileko, Polizia Nazionaleko, CESIDeko eta Barne Ministerioko instantzia gorenetako kideek GAL talde terroristaren sorreran, zuzendaritzan, finantzaketan eta estalketan izandako inplikazioa ikertzen aritu ziren, bai kazetaritza mundutik baita Auzitegi Nazionalekoen partetik ere. Epaiketa zigorrak 2000ko apirilean iritsi ziren eta 2001eko eta 2002ko uztailean berretsi zituzten, Auzitegi Gorenak eta Konstituzionalak, hurrenez hurren.\nEstatu Terrorismoaren aurka egiteagatik Galindok bere jomugan zituen hainbat pertsona erailtzen ditu ETAk.\nDemokrazia hain luzaroan kutsatzen zebiltzanen gainetik demokrazia bera gailentzen zen urte berorietan, Estatu Terrorismoaren aurka egiteagatik Galindok bere jomugan zituen hainbat pertsona erailtzen ditu ETAk.\nMaixabel Lasa y María Jauregi\n2000ko uztailean Juan Mari Jauregiren erailketa izan daiteke esanguratsuena. Tolosan hil zuen Juan Mari ETAk. Frankismoaren aurkako militantea eta Basauriko espetxean beste preso batzuei euskara-eskolak ematen zizkien preso politikoa; Gipuzkoako Gobernadore Zibila eta, horrenbestez, Galindo eta haren jarraitzaileak GALagatik ikertu ahal izateko funtsezko pertsona; bere partehartzeari esker Lasa eta Zabala auziko epaia posible egin zuena. Maixabel emazteak eta Maria alabak urte batzuk geroago adierazi zuten bezala, jasan beharreko ondorioen jakitun zen Juan Mari Jauregi: «Ez dakit nork hilko nauen, ETAk edo Galindok berak». Galindo jeneralak berak hilko zuenaren beldur zen, baina ETA aurreratu zen. Hori bai, biak ala biak arrazoi berdina medio: bere demokraziarekiko atxikipena. Bere hilketarekin, aurretik Lasa eta Zabalarenekin bezala, demokrazia erailtzea zen helburu.\nBaina Jauregi ez zen bakarra izan. 2001ean zerbitzu publikorako bokazioa bere biziarekin ordainarazi zion ETAk Jose María Lidoni. Lidon Lidón izan zen, Elizabeth Huerta instruktorearekin batera, 80ko hamarkadan “Linaza auzia” esanguratsuan, hamabi goardia zibil, koronelak barne, torturengatik auzipetu eta kondenatu zituen lehen epaileetako bat.\nHandik gutxira, 2003an, ETAk Joseba Pagazaurtundua erail zuen. Andoaingo udaltzain gisa egin zituen ikerketak lagungarri izan ziren Iturbide eta Zabalak osatzen zuten trantsizio garaiko eskuin muturreko Batallón Vasco Español talde terroristako talde eragile nagusietako bat desegiteko. Talde hori, heriotzaren triangelu bezala ezagutzen zen eremuan (Urnieta, Hernani eta Andoain) ezker abertzaleko hainbat militante eta ordezkari publiko erail zituen talde berbera izan zen.\nBandres: askatasunagatik hiltzen da, baina ez da akatzen\nIzan ere, jeneralaren itzala hain zen luzea, non zikindu zuten demokraziaren izenean hil eta torturatu zuten goardia zibilak ikertzera eta kondenatzera ausartu ziren epaileek ere mehatxuei aurre egin behar izan zieten. Joaquin Giménezek, garai haietan Gipuzkoako eta Bizkaiko Probintzia Auzitegietako presidentea zenak, zehatz mehatz azaldu izan du. Galindo izan zen, 1986ko ikasturte judizialaren irekieran Bandres eta bere “askatasunagatik hiltzen da, baina ez da akatzen” aipatzea aurpegiratu ziona. Galindo zen inpunitate osoz epaileak jazartzen zituena, Audientzia dozenaka ibilgailu militarrez inguratuz, goardia zibilak deklaratzera deitzeagatik, Botere Judizialaren Kontseilu Nagusiari babesa eskatu behar izateraino. Epaile horietako bat Joaquín Giménez bera zen, 18 urtez indarkeria eta tortura kasuak epaitzen aritu ondoren, bere hilketa zehaztasunez planifikatuta zuen ETAren mehatxuengatik Euskaditik alde egin behar izan zuena, ETAko presoak Euskadira hurbiltzea eta bergizarteratzea defendatzen duen epaile bera.\nEstatuko funtzionario batzuk hilketa eta tortura izugarrizko hutsalkeriaz darabilten argitaratu berri den elkarrizketak inpunitatea noraino errotua zegoen argi azaleratzen du, 1985ean jeneralak bihozgabe zuzentzen zuen Intxaurrondoko kuartelean Mikel Zabalza hil zuen poltsa bezain itogarria izateraino.\nJoxi Zabalaren arreba den Pili Zabalak honako hau zioen Galindoren heriotzaren harira: “Biktima eta hiltzaileak betirako lotura izango dute, bai ala bai; gure abizenak elkarren ondoan egongo dira Galindok nire anaia gogorarazten didan einean”. Galindoren izena Estatu demokratiko batek terrorismoaren aurkako borrokan egin behar ez duenaren sinbolo gisa gelditu bedi. Ezin dugu bere itzalpean Lasa, Zabala, Zabalza eta beste horrenbesteren istoriak errepikatzeko tentaziorik utzi.\nGalindoren izena Estatu demokratiko batek terrorismoaren aurkako borrokan egin behar ez duenaren sinbolo gisa gelditu bedi\nEuskadin demokrazia defendatzea terrorismo mota guztiei aurre egitea zen. Gure herrialdean luzaroegian erail da: diktadura garaian, demokraziaren aurka, baita bere izenean ere. Hilketa politiko orok pertsonarekin batera demokrazia erailtzen zuen. BVE, GAL edo ETA izan, bahitu, torturatu, mehatxatu eta erail dutenak saiatu dira demokrazia hiltzen. Eta demokrazia horrek, hainbeste erasoren ondoren iraun badu, ez da twiterren goardia zibilen elkarte jakin batek dioen bezala, Galindo jeneralari esker izan; bere kontra eta zituen jarraitzaileen kontra aurre egin zieten pertsonen konpromezuari esker baizik, Juan Mari Jauregi, Joseba Pagazaurtundua edo Jose Maria Lidón bezalako pertsonei esker, hain zuzen ere. Ez dezagun ahaztu.\nEta demokrazia horrek, hainbeste erasoren ondoren iraun badu, ez da Galindo jeneralari esker izan; bere kontra eta zituen jarraitzaileen kontra aurre egin zieten pertsonen konpromezuari esker baizik, Juan Mari Jauregi, Joseba Pagazaurtundua edo Jose Maria Lidón bezalako pertsonei esker, hain zuzen ere. Ez dezagun ahaztu.\nSergio Campo, Sabin Zubiri, Xabier Mugarza – Gogoan, por una memoria digna\nArtikulu hau Berrian argitaratu zuten Otsailaren 25an


Avignon | Ramon Llull\nHome > Europan eta Mediterraneoko > Avignon\nRAMON LLULL AVIGNONEN\nRamon Llull sarritan joan zen Avignonera. 1309an Avignongo lehen aita santuaren babesa bilatu zuen, Lurralde Santuetara joateko prestatzen ari zen gurutzadarako. Aita santuaren babes hori Frantziako Felipe Ederrarekin izandako harreman onei esker lortu zuen; erregeak Ramon Llull «vir bonus, justus et catholicus» (‘gizon ona, zuzena eta katolikoa’) izendatu zuen.\nAVIGNON, ORDUAN ETA ORAIN\nProbentzako hiri hori Rodano ondoan dago, Paristik Mediterraneora doan bide naturalean. Erromatarrek Avennio deitzen zuten hiria oso toki estrategikoan eta babestuan zegoen, eta oso toki egokia zen Italiako hiri-errepubliken komunikaziorako; horrela, merkataritza indartu zen eta klase burgesa eratu zen. Burges horiek Saint-Beneseteko zubi erromanikoa (XII. mendea) eraiki zuten; katedral erromanikoa ere garai berekoa da. 1198az geroztik, Avignonek gobernu autonomoa zuen, baina 1290ean Karlos Anjoukoaren eskuetan geratu zen.\nAita santuaren egoitza izan zen 1309tik 1377ra arte. Hori oso ona izan zen hiriko ekonomiarako. Gaur egun, aita santuen luxuzko jauregi gotikoa miretsi ahal da, oso handia (15.000 m²), bi txandatan eraikia: jauregi zaharra (1334-42), zistertarra eta forma latzak dituena, eta jauregi berria (1342-1352), apaindura gehiago dituen estilo gotikoan egina. Erdialde historikoa Humanitatearen Ondare izendatu zuen UNESCOk 1995ean.\nRamon Llull Mallorkan jaio zen, Jaime I. Kataluniako erregeak 1229an uhartea kristauentzat konkistatu eta hiru urtetara.


Har ezazu parte · ScienceEkaitza\nIII. SciencEkaitza LEHIAKETA ZIENTIFIKOA\nIII. SciencEkaitza Sarietako edozein kategoriatara aurkezteko aukera izateko, hautagaitza guztiek bete egin behar dituzte oinarrietan jasota dauden baldintza orokorrak eta berariazkoak.\nNOLA AURKEZTEN DIRA HAUTAGAITZAK?\n2021eko maiatzaren 14ra arte, mezu elektroniko baten bidez izanen dute proiektu guztiek beren hautagaitza jakinarazteko aukera concurso@sciencekaitza.com, helbidea). Hautagaitza bakoitzak oinarrietan aipaturiko agiriak aurkeztu beharko ditu, dela posta berean erantsirik, dela horretarako egokitu den deskarga bidea adierazita: izena emateko galdetegia; ideia azaltzeko txostena ingelesez; txostenaren laburpena eta bideoa, taldeak proiektuaren funtsa sormenez azaldu dezan eta publiko orokorrak ulertzeko moduan.\nAgentes SINAI (gutxienez 2)\nSINAI agenteak eta/edo entitatea (gutxienez 2)\n* Ikerlari nagusi gisa izendatutako pertsona izanen da proiektuaren ordezkaria ADItechen aurrean, hautagaitzako bozemailea izanen baita.\nGARRANTZITSUA! Ideia azaltzeko txostena eta laburpena formatu librean eman behar dira (ez dago formatu zehatzik) eta e-mailez bidaliko dira: concurso@sciencekaitza.com , 2021eko maiatzaren 14a baino lehen.\nDatu pertsonalen gaineko pribatutasuna eta tratamendua irakurri eta onartzen ditut.


Berangoko Udala - II.amateur jaialdia\nAntzerkiko Amateur Jaialdiaren bigarren edizioak aparteko hiru antzezlanez gozatzeko aukera eskaintzen du. Lehenengo ikuskizuna Federico Garcia Lorca Andaluziako poeta eta dramagile bikainaren lan klasiko bat izango da. Herriko Txirlora taldeak “La casa de Bernarda Alba” antzezteko apostu handia egin du. Lan hau maiatzaren 4an, arratsaldeko zazpietan, Berango Antzokian aurkeztuko da. Obra honek autoritarismoaren eta askatasunaren arteko borroka islatzen du.\nMaiatzaren 11n Itzartu taldeko partaideen txanda izango da. Sopelanako emakumeen elkarteko talde honek Juan José Alonso Millánen “Damas, señoras, mujeres” lana aurkeztuko du. Miguel Mihura edo Enrique Jardiel Poncela zentzugabeko antzerkiaren aitzindariak izan ziren eta hauek utzitako umorezko ondare satiriko bikainaren ordezkari ona da Juan José Alonso Millán. Oraingo honetan antzeztuko den lana oso emakume ezberdinak batzen dituen komedia da.\nEta antzerki jardunaldiei amaiera emateko Derioko Sutondo konpainiaren lana aurkeztuko da. Miguel Mihuraren “Las entretenidas” antzeztuko dute, maiatzaren 25ean. “Las entretenidas” obrak sentimenduzko harreman batzuk zurrumurruen ondorioz pikutara joan daitezkeela erakusten du.\nMaiatzean lau antzezlan eskainiko direnez, bederatzi euro balioko duen txartel bat salduko da eta honekin emanaldi guztiak ikusi ahal izango dira, “Carpe Diem” ere. Azken hau Txalo konpainiak aurkeztuko du maiatzaren 18an, 19:00etan, aktoreen artean Iker Galartze, Sara Cortazar eta Joseba Usabiaga aurkitzen direlarik. Ikuskizun bakoitzerako banakako sarreren prezioa 3 eurokoa izango da. Lortutako diru guztia Angelman Sindromearen Elkarteari emango zaio.


"Dastatu Igartubeiti museoa" ekimena Museoen Nazioarteko Eguna online ospatzeko — Igartubeiti Baserria\nIgartubeiti Baserri Museoak bat egingo du ICOMek antolatutako Museoen Nazioarteko Egunarekin, 2020ko maiatzaren 18an, aurtengo leloa “Berdintasunaren aldeko museoak: aniztasuna eta berdintasuna” da. Igartubeitik, “¡Saborea el Museo!-Dastatu Museoa!” online ekimenaren bitartez bere bilduma eskuragarri jarriko du kultur aniztasun gastronomikoa eta ondarea lotuz.\nIgartubeiti baserrian lokarrien museoa esploratzen dugu denboratik eta espaziotik harantz. Museoaren bilduman arakatzen dugu “Astoa”, artoa lantzeko, zehazki aletzeko erabiltzen zen pieza ezagutzera emanez. Elikagai honek iraultza ekarri zuen ez bakarrik garaiko dietan eta bizitzan. Gaur egun arto irinak egungo sukaldaritzan bidea egin du. Produktu honen bitartez, museotik oso hurbil dagoen Ezkioko Argindegi ostatuko sukaldariarekin, Josu Landarekin solasten dugu bideoan. Horrela bildumatik aukeratutako piezen bitartez, iraganeko eta egungo jakintzak uztartzen ditugu.\nSolasaldi horiek museoen nazioarteko egunean estreinatuko dira, maiatzaren 18an, museoko webgunean, eta lehiaketa bat irekiko da publikoarekin. Errezeta berbera beraiek prestatzeko eta beraien proposamenak bideoen, argazkien, audioen, sorkuntzen, irudien...bitartez bidaliz. Parte hartzaile guztien artean zozketa bat burutuko da eta bi sari izango dira, bata, Argindegi Ostaturako balea eta bestea, Bertatik Bertarako produktuen saskia. Errezeta proposamenak bidaltzeko epea Maitzak 31ean bukatuko da ¡Dastatu Igartubeiti baserri museoa!\nGipuzkoako Foru Aldundiko hiru museoek, Euskal Itsas Museoak, Igartubeiti Baserri Museoak eta Zumalakarregi Museoak, ondarearen eta gaurkotasunaren artean, ildo nagusi gisa gastronomia, kulturen arragoa, oinordetutako memoriak eta munduko ohiturak, aukeratu dute. Helburua museoetako bildumak beste ikuspuntu batzuetatik eskuragarri jartzea da, gastronomiak adierazten duen kultur aniztasunaren bidez museoetako ondarearen zati bat esploratzea, museoa dastatzera eta beste ahots batzuek kontatutako beste ondare batzuk erakustera gonbidatzea da. Azken finean, gure kultur gastronomikoa osatzen duten osagai asko urrunetik etorri dira eta kultur aniztasunaren emaitza dira eta museoek kulturen arteko elkargunea izan nahi dute.\nGainera, museoek beraiengandik hurbil dauden eta baldintza konplexuak bizi dituzten eragile horiekin bateratzea nahi izan dute lankidetza horrekin, egoera zail honetan lotura horiek indartzearen garrantzia erakusteko.\nMuseoen Nazioarteko Egunaren helburua museoek kultur hartu-emanerako, kulturak aberasteko, elkar ulertzeko, elkarlanean aritzeko eta herrien arteko bakea garatzeko duten garrantziaz kontzientziatzea da. Maiatzaren 18an edo egun horren inguruan 40 urte baino gehiagoz antolaturik, aurten, kobid 19ren eraginez, bi fasetan egingo da: bata, maiatzaren 18an, formatu digitalean, eta bigarrena, azaroaren 14tik 16ra, in situ jarduerak eginez.


Biharko 'Gaur8': Gazako muturreko egoera, Arabako bertsolaritzaren historia eta Leire Barrera - Arrosa\nMuturreko egoera pairatzen ari dira Gazako herritarrak azken asteotan. Israelek ezarritako blokeoaren ondorioz argindar eskasia pairatzen ari dira, eta horren aurka protesta egiteagatik errepresio oldarraldiak jasaten dituzte. Hango egeoraz erreportajea egin du Isidro Esnaolak biharko Gaur8-rako eta Amagoia Mujika astekariko arduradunak aurrerapenera ekarri du. Horrez gain, bihar aurkeztuko duten Arabako Bertsolari Txapelketaren harira, Xabier Izagak Arabako bertsolaritzaren historiaz egin duen errepasoa ere azaldu du. Amaitzeko, Nerea Gotik Leire Barrerari egindako elkarrizketa aipatu du, LOMCEren aurkako Hezkuntza Plataformen Topaguneko kidea da Barrera.\nPosted in ZebrabideaTagged #amagoia mujika #araba #arduradun #astekari #aurrerapen #bertsolari #bertsolaritza #egoera #gaur8 #gaza #historia #isidro esnaola #israel #leire barrera #nerea goti #portada #txapelketa #xabier izaga\nBegoña Cestau: "Greziako kanpamentuetan, errefuxiatuak zain egotera kondenatuta daude"


Erosi Keto Eat&Fit Reusen\nKapsulak Keto Eat&Fit Reusen\nKeto dieta bhb konplexuarekin pisua galtzeko Reusen\nEspainia osoak daki keto dietaren onurak eta eraginkortasuna. Orain oso erraza bihurtu da zetosian sartzea, Keto Eat & Fit kapsula bereziak daudelako. Droga hau pisua galtzeko erraz erosi nahi dutenentzat, zure telefono zenbakia eta zure izena sartu behar dituzu eskaera orrian, webgune ofizialeko eremu berezietan. Kudeatzaileak etorkizun hurbilean deituko zaitu denbora laburrean, azkar entregatu eta kontsultatzeko eta eskaera egiteko. Gaur egun Keto Eat & Fit kapsulak soilik saltzen dira prezio ofizialean - € 39. Bidalketa mezularitza baten bidez jaso edo posta bulegoan jaso dezakezu.\nNola erosi Reusen Keto Eat&Fit\nKetosi bidez pisua galtzea erraz Keto Eat & Fit Reusen kapsulekin\nKapsula hauek oso ezagunak direnez, faltsifikazioak gero eta ohikoagoak dira Reusen droga honen mozorroarekin. Erositako produktuaren kalitatea ziurtatzeko, merezi du Espainian eskatu eta jasotzea zuzenean webgune ofizialean hornitzaileari. Sartu zure datu pertsonalak eskaera orrian, eskaera onartu ahal izateko. Idatzi zure izena eta telefono zenbakia eta jaso gure espezialista espezialistaren doako kontsulta, hark eskaera egin eta posta bidez ordaindu ondoren ordainduko du. Erosi% 50eko deskontua. Sustapenaren baldintzak mugatuak dira. Bere kostua € 39 da. Paketea jaso ondoren Reusen-era ordaindu ahal izango duzu. Paketea mezulariz bidaltzeko kostu zehatza hiriaren distantziaren arabera alda daiteke.\nKeto Eat&Fit Murtzian Keto Eat&Fit Donostian\nJaponiako dieta, 7, 13 edo 14 egunetan pisua galtzen\nJaponiako dieta, pisua galtzea 7, 13 edo 14 egunetan, Japoniako dietaren oinarria, "Japoniako emakumearen" dietaren berezitasunak, 7 egun Japoniako dieta, 14 egun Japoniako dieta, ateratzen dugu "Japoniako emakumearena" zuzen.\nZer zehatz jan dezakezu pankreatitisarekin - produktuen azterketa zehatza\nZer zehatz jan dezakezu pankreatitisarekin - elikagaien analisi zehatza, zer jan dezakezun pancreatitisarekin, zer barazki jan ditzakezu, zer fruta eta baia jan ditzakezu pancreatitisarekin, pankreatitisarekin jan ezin dituzun edariak, lagin-menua .\nEskatzeko Keto Eat&Fit Reusen % 50 bakoitza


Primarioetako gudua hasita dago | Mundua | Berria\nPrimarioetako gudua hasita dago\nSarkozyk antolatutako bilkura batean, bere aldeko militanteek Juppe txistukatu dute. Gertakari horren inguruan UMP bi partetan zatitzen ari da, Frantziako presidentetzarako primarioei begira.\nJoan den larunbatean, Bordelen, Nicolas Sarkozyk UMPko presidentetzarako barne kanpainako bilkura handi bat antolatu zuen, Alain Jupperen lurretan. Bordeleko auzapezak agorrilaren 21ean deklaratu zuen 2016ko primarioetarako hautagai izango zela. Ekitaldi horretan, Frantziako mendebalde guzitik autobusez etorritako Sarkozyren aldeko 5.000 militante ingururen aitzinean «primario zabalduak» eta zentroarekiko elkartasuna aipatu zituelarik, txistuak izan ziren. Txistu uholde bat. Sarkozyk ez zuen zirkinik egin bere arerioa defenditzeko.\nGeroztik, bien arteko tentsioa azkarki nabari da. Ezin zela «5000 pertsonako jendetza kontrolatu» esanez defenditu da Sarkozy, hedabideetan predikatuz ez ziola Jupperi zepo bat antolatu. Bordeleko auzapezak, berriz, bere hirian gertatua minimizatu du: «Ez da hainbesterako izan; okerragoak ikusiak ditut. Lasai gaitezen»\nPublikoki, biak haien artean sortzen ari den zanga gordetzen saiatu dira. Baina itxurakeriatik gehiago du horrek. Le Canard Enchainé astekariak asteazkenean agerrarazi du egiazki nola erreakzionatu zuten. «Gerla nahi badu, eginen diot», kexatu omen zen Juppe bilkura ondotik. «Nahi duelarik lagunarena egiten du, baina dena egiteko gai da mendekatzeko», Sarkozyk ere bere aldetik hitz gogorrak ukan zituen Jupperen aurka: «Txistuak ez ditut nik antolatu, baina merezi zuena baizik ukan du. Herri bozetan, burgesen, ezkertiarren eta Bayrou traidorearen bozeri esker irabazi du Bordeleko auzapetza. Ikusiko dugu ea jende horiek guziek bozkatuko duten primarioetan».\nGertakari horren ondorioz, UMP alderdia bitan zatitzen hasi da jada. Txistuak gaizki hartu dituztenen eta besteen artean.\nNathalie Kociusko Morizetek «ahaztua» izanen dela dio; Bruno Le Mairek, ezetz. Hots, UMPko hautetsi guziak hasi dira alde bat edo bestea defenditzen. Eta ez dira oraindik kanpainan sartuak François Fillon eta Xavier Bertrand, primarioetako hautagai diren beste biak. Diputatu fillonista baten arabera, «egiazko kanpaina heldu den udan hasiko da; hemendik harat, gauzak kalmatu behar litezke».\nMartxoaren bukaeran iraganen diren departamenduko hauteskundeen ondotik, beraz.


Egun bakarrean mila pertsona inguru hiltzea egotzi dio HRW erakundeak Kairori - Mundua - Berria\nEgun bakarrean mila pertsona inguru hiltzea egotzi dio HRW erakundeak Kairori\nHuman Rights Watch erakundeko buruak uste du "arrazoiak" badirela Egiptok "gizateriaren aurkako gerra krimenak" egin dituela pentsatzeko.\nProtestetan hildako manifestari bat, iazko abuztuan, Kairon. Engy Ahmed / EFE\nGaur, Kairon zuten aurkeztekoa Human Rights Watchen txostena, baina, "beharrezko dokumentaziorik" ez zutela argudiatuta, ez diete herrialdean sartzen utzi. Erakundeak, ordea, salaketa egin du. Haren arabera, iazko manifestazioetan egun bakarrean "ia mila manifestari hil zituzten" Egiptoko segurtasun indarrek.\nIazko uztaila eta abuztua bitartean, Mohamed Morsi kargutik kentzearen aurka egindako manifestazioetako istiluak ikertu ditu taldeak txostenean. Horietako bat, "hilgarriena", abuztuaren 14an gertatu zen, Rabaa al-Adawiya mezkitaren inguruetan. Egun hartan, militarrek indarrez sakabanatu zituzten protestan ari zirenak. Dokumentuaren arabera, militarrek "tiro egin zieten manifestariei".\n"Ez zen gehiegizko indarra edo trebatze eskasaren ondorio izan. Aitzitik, hilketek pentsarazten dute gizateriaren aurkako krimenak izan daitezkeela", ohartarazi du erakundeko buru Kenneth Rothek.


Handiago eta egunean jarrita dator Nafarroako Mendi Gida klasikoa | Euskal Herria liburuak\nHandiago eta egunean jarrita dator Nafarroako Mendi Gida klasikoa\nBadira liburu batzuk gure apalategian leku nabarmena merezi dutenak, egileei eskatu dioten ahaleginaren handiagatik, egin duten ekarpenagatik eta irakurleek egin dieten harreraren beroagatik. Horietako batzuk klasiko izatera iristen dira. Horietakoa da, zalantzarik gabe, Juan Mari Feliuren “Guía de Montes de Navarra” liburua. Egunotan liburu-dendetara itzuli da, handiago, goitik behera zuzenduta eta egunean jarrita. Nafarroako mendi guztiak, gure esku.\nAzken hilabeteotan egilea berriro igo da gidaliburuko mendi guztietara. Ibilbideen egoera aztertu du eta aukera berriak jorratu ditu. Bide eta are tontor batzuk baztertu egin ditu, egoera txarrean daudelako, eta beste batzuk erantsi ditu, interesgarriak direlakoan.\nAhalegin itzela eskatu dio baina azken emaitza ikusgarria da. Orotara, liburu honek 231 igoera bildu ditu. Igo 522 gailurretara igotzen da, aurreko edizioetan baino 35 gehiago. Horien artean dira Euskal Herriko Mendien Katalogoko Nafarroako 215 tontorrak.\nJuan Mari Feliu mendizale aditu eta ezaguna da eta lan handia eginda dago mendizaletasuna zabaltzen. Liburu honetan igoeren nondik norakoak jaso ditu eta, gainera, jakingarri teknikoak, ibilbideetako mapak eta, kasu askotan, tontorretako argazkiak.\nPost hau > Suaren nobedadeak,euskara atalera eta gidaliburuak,Juan Mari Feliu,mendia,mendiak,Nafarroa laburpen hitzekin Euskal Herria bilduma-k bidalia da. Gogokoetara gehitzeko lotura iraunkorra.


Euskonewsek 20 urte ospatzen ditu webgune berria plazaratuz\nEusko Ikaskuntzaren online aldizkari zientifiko-kulturalak diseinu garbia eta erabilerraza aurkeztu du.\nEuskonews (www.euskonews.eus) aldizkaria Eusko Ikaskuntzak 1998ko irailaren 8an aurkeztu zuen. Xedea euskal zientzia eta kultura sarean zabaltzeko erreminta azkar eta zabal erraza izatea zen. Hizkuntza erraz eta argi batetan, euskal errealitate zientifikoa eta kulturala mundu osoari zabaltzeko leihoa izatea, alegia.\n20 urte betetzen duen honetan, berrikuntzak dakar eduki zein itxurari dagokionez. Edukiei lotuta, nabarmenena bere bilatzaile aurreratua da. Klik batetan hitz gakoen inguruan bilaketa zehatza egin daiteke, gaika, atalka, herrialde, udalerri, egile, onomastikoa edota hizkuntzari erreparatuz.\nWeb berria www.euskonews.eus helbidean ikusgai dago. Bilatzaile aurreratua da aldaketarik nabarmenena.\nItxurari dagokionez, diseinu arina eta garbia azaltzen du orain guneak, Eusko Ikaskuntzaren webgune eta irudiarekin erabat integratuta eta irudietan arreta jarriaz.\nEtengabe hazten den baliabidea\nBi hamarkada hauetan Euskonewsen 4.000tik gora izan dira bertan parte hartu duten egileak eta guztira, 15.000 dokumentu funtsak gainditzen ditu egun aldizkariak: 4.700 artikulu inguru edo 700 elkarrizketa baino gehiago nabarmentzen dira, besteak beste. 2018ari dagokionez, ia 1.500.000 orrialde kontsultatuak izan dira eta 600.000tik gora bisitari jaso ditu.\nHilero zabaltzen den argitalpena 7.000 harpidedunek jasotzen dute bere posta elektronikoan dohainik. Euskal zientzia eta kulturarekiko interesa duen orok, edonon dagoelarik, eskuratu dezake dagoeneko 700 aleak gainditu duen hilabetekaria.\nEuskal zientzia eta kulturarekiko Eusko Ikaskuntzak duen ardura eta konpromiso argia da Euskonews. Bertan lantzen diren edukiak sakontasuneko artikuluetan edo elkarrizketetan jorratzen dira. Aniztasuna helburu, egile desberdinak jasotzen saiatzen da alez ale. Izan ere, gai zehatzen inguruan eskarmentua eta jakituria duten erreferentziazko pertsona ugari biltzen dituzte argitalpen berri bakoitzarekin.


Egin nahi beste ariketa fisiko Gernar bermuda birziklatuekin. Elastikoak, birziklatuak, ura ondo jasaten dutenak (ez dute PFCrik), arinak eta, batez ere, oso sendoak. Gizonentzako bermudak, gauzak gordetzeko hainbat patrikarekin. Gainera, ongi eusteko, gerrialde elastikoa dute, eta gerrikorako zerrendak.\nBermuda hauek aparteko mugimendu-askatasuna eta erosotasuna bermatzen dute jarduera guztietan. Arinak dira, sendoak eta oso elastikoak. Ehuna nylon birziklatuarekin egina da, eta uraren kontrako PFCrik gabeko tratamendua du. - Bi patrika osagarri alboetan, gauzak gordetzeko toki gehiago izateko. - Patrika kremaileraduna atzealdean. - Gerrialde elastiko estalia, gerrikorako euskarriekin.